CELEX: 
Language: hr
Date: 2019-03-11 00:00:00
Title: DELEGIRANA UREDBA KOMISIJE (EU) …/... o dopuni Uredbe (EU) 2017/1369 Europskog parlamenta i Vijeća u pogledu označivanja energetske učinkovitosti kućanskih perilica posuđa te o stavljanju izvan snage Delegirane uredbe Komisije (EU) br. 1059/2010

OBRAZLOŽENJE
            
            
               1.KONTEKST DELEGIRANOG AKTA
            
            
               Pravni i politički kontekst prijedloga
            
            
               U skladu s Okvirnom direktivom o ekološkom dizajnu – Direktivom 2009/125/EZ
                  1
                Europskog parlamenta i Vijeća – od proizvođača proizvoda koji koriste energiju zahtijeva se da poboljšaju ekološku učinkovitost svojih proizvoda:
            
            
               –ispunjavanjem minimalnih zahtjeva u pogledu energetske učinkovitosti, i
            
            
               –ispunjavanjem drugih ekoloških kriterija, kao što su potrošnja vode, razine emisija ili minimalna trajnost određenih komponenata.
            
            
               Kako bi svi zahtjevi bili ispunjeni, proizvođač mora provjeriti sukladnost proizvoda prije nego što ga stavi na tržište. 
            
            
               Uredbom o utvrđivanju okvira za označivanje energetske učinkovitosti – Uredbom (EU) 2017/1369 Europskog parlamenta i Vijeća
                  2
                – uspostavljen je okvir za pružanje točnih, relevantnih i usporedivih informacija o potrošnji energije proizvoda koji koriste energiju i drugih informacija povezanih s okolišem. Time se potrošačima olakšava odabir proizvoda koji su učinkovitiji u pogledu korištenja resursima. Uredbom se dopunjuje Okvirna direktiva o ekološkom dizajnu tako da se krajnjim potrošačima omogućuje da utvrde koji proizvodi su učinkovitiji s pomoću ljestvice od A do G/od zelene do crvene boje. Energetsku oznaku prepoznaje i upotrebljava 85 % Europljana. Zakonodavni okvir temelji se na kombiniranom učinku tih dvaju zakonodavnih akata.
            
            
               Okviri za ekološki dizajn i označivanje energetske učinkovitosti ključni su za povećanje energetske učinkovitosti Europe i posebno: i. za „Okvirnu strategiju za energetsku uniju”; te ii. za prioritet „Povezanije i pravednije unutarnje tržište s jačim industrijskim temeljima”. Prvo, okvirom se potiče industriju da poboljša energetsku učinkovitost proizvoda i uklanja proizvode s najlošijom učinkovitošću s tržišta. Drugo, pomaže se potrošačima i poduzećima da smanje račune za električnu energiju. Time se podupiru konkurentnost i inovacije u industrijskom i uslužnom sektoru. Treće, njome se osigurava da proizvođači i uvoznici koji su odgovorni za stavljanje proizvoda na tržište EU-a moraju poštovati samo jedan skup pravila na razini EU-a.
            
            
               Ta su dva instrumenta ključne sastavnice politike Unije za stavljanje na tržište ili u uporabu u Europskom gospodarskom prostoru (EGP) proizvoda koji su energetski učinkovitiji i ekološki prihvatljivi. Presudni su za postizanje ciljeva uštede energije za 2020. i 2030., a njihova je provedba pojačana trenutačnim (2016.–2019.) planom rada za ekološki dizajn. Očekuje se i da će se njime znatno pridonijeti prelasku na gospodarstvo koje je u većoj mjeri kružno kako je navedeno u akcijskom planu za kružno gospodarstvo iz 2015.
                  3
               . Nadalje, provedba Uredbe (EU) 2017/1369 pridonijet će cilju EU-a da se smanje emisije stakleničkih plinova za najmanje 20 % do 2020. i najmanje 40 % do 2030. 
            
            
               Delegiranom uredbom Komisije (EU) 1059/2010
                  4
                utvrđuju se zahtjevi u pogledu označivanja energetske učinkovitosti kućanskih perilica posuđa. U članku 7. navodi se da bi Komisija do prosinca 2014. trebala preispitati tu uredbu u svjetlu tehnološkog razvoja te posebno ocijeniti odstupanja dopuštena pri verifikaciji utvrđena u Prilogu V.
            
            
               Perilice posuđa uključene su u plan rada za ekološki dizajn 2016.–2019. kao jedan od prioritetnih proizvoda za preispitivanje. Osim toga, perilice posuđa jedna su od skupina proizvoda navedenih u članku 11. stavku 5. točki (b) Uredbe (EU) 2017/1369, za koju bi Komisija do 2. studenoga 2018. trebala donijeti delegirani akt kojim se uvodi oznaka s promijenjenom vrijednošću. Zahvaljujući promjeni vrijednosti trenutačni raspon energetskih razreda od A+++ do G trebao bi se zamijeniti rasponom od A do G. 
            
            
               U skladu s člankom 11. stavkom 8. Uredbe (EU) 2017/1369 ne očekuje se da će ijedan proizvod biti razvrstan u energetski razred A u trenutku uvođenja oznake s promijenjenom vrijednošću. Procjenjuje se da će do vremena kad se većina modela bude nalazila u tom razredu proteći barem 10 godina.
            
            
               Opći kontekst
            
            
               Kućanske perilice posuđa u širokoj su uporabi u EU-u. Procjenjuje se da je u prosjeku 44 % kućanstava u EU-u opremljeno perilicom (96 milijuna jedinica). Potrošnja električne energije perilica posuđa procijenjena je 2015. na približno 31 TWh godišnje, a potrošnja vode na 317 milijuna m3. Osim ako se uvedu nove mjere posebno za te proizvode, očekuje se da će ukupna potrošnja električne energije perilica posuđa u EU-u dosegnuti približno 40 TWh godišnje do 2030., što odgovara približno 15 milijuna tona ekvivalenta CO2. 
            
            
               Postoje troškovno učinkoviti načini za smanjenje potrošnje energije i emisija perilica posuđa na razinu koja bi bila niža od one u sklopu uobičajene prakse.
            
            
               Glavni razlozi zbog kojih te potencijalne uštede nisu postignute su sljedeći: 
            
            
               –neuspjeh tržišta u pogledu osiguravanja bolje sukladnosti između standardnog programa koji se upotrebljava za ispitivanje (koji optimizira proizvođač) i drugih programa za pranje koje potrošači stvarno koriste, 
            
            
               –neuspjeh tržišta u pogledu vođenja potrošača kako bi mogli donositi utemeljene odluke o kupnji na temelju troška životnog ciklusa, a ne troška kupnje (asimetrične informacije), i 
            
         
         
            
               –neuspjeh tržišta u pogledu nedostatka informacija i poticaja za popravak uređaja i za pravilno zbrinjavanje proizvoda na kraju njihove faze uporabe. 
            
            
               Stoga se moguća troškovno učinkovita poboljšanja koja bi pogodovala krajnjem korisniku često ne ostvaruju.
            
            
               Cilj je revizije Uredbe (EU) br. 1059/2010 za kućanske perilice posuđa pokrenuti promjenu tržišnih uvjeta i optimizaciju uređaja, bez negativnog učinka na sve višu stopu upotrebe perilica posuđa na tržištu EU-a tijekom posljednjih godina. Cilj je i promijeniti vrijednost oznake u skladu s Uredbom (EU) 2017/1369.
            
            
               U usporedbi s nepromijenjenim okolnostima očekuje se da će se predloženom revizijom smanjiti ukupna potrošnja energije tih proizvoda svake godine u cijelom EU-u za približno 2,1 TWh godišnje, što bi do 2030. dovelo do smanjenja emisija stakleničkih plinova od 0,7 Mt ekvivalenta CO2 godišnje te do smanjenja potrošnje vode od 16 milijuna m3 godišnje. To je doprinos od 0,14 % cilju EU-a u pogledu energetske učinkovitosti do 2030. i od 0,07 % cilju EU-a u pogledu smanjenja emisija stakleničkih plinova do 2030. Očekuje se da će se revizijom pridonijeti ciljevima kružnoga gospodarstva, a osobito olakšati aktivnosti popravka i obrada na kraju životnog vijeka tako da se osigura dostupnost nužnih informacija i rezervnih dijelova. To se u budućnosti može nadopuniti procjenom mogućnosti popravka, koja je trenutačno predmet studije.
            
            
               Postojeća uredba i norme u EU-u i trećim zemljama 
            
            
               Uz Okvirnu direktivu o ekološkom dizajnu i Uredbu o označivanju energetske učinkovitosti, drugi zakonodavni akti relevantni za perilice posuđa su sljedeći:
            
            
               –Uredba Komisije (EZ) br. 1275/2008
                  5
                o potrošnji električne energije u stanju pripravnosti i isključenosti,
            
            
               –Direktiva br. 2014/35/EU Europskog parlamenta i Vijeća
                  6
                o električnoj opremi namijenjenoj za uporabu unutar određenih naponskih granica,
            
            
               –Direktiva 2014/53/EU Europskog parlamenta i Vijeća
                  7
                o radijskoj opremi,
            
            
               –Direktiva 2014/30/EU Europskog parlamenta i Vijeća
                  8
                o elektromagnetskoj kompatibilnosti,
            
            
               –Direktiva 2012/19/EU Europskog parlamenta i Vijeća
                  9
                o otpadnoj električnoj i elektroničkoj opremi,
            
            
               –Direktiva 2011/65/EU Europskog parlamenta i Vijeća
                  10
                o ograničenju uporabe određenih opasnih tvari u otpadnoj električnoj i elektroničkoj opremi.
            
            
               Štoviše, posljednjih su godina brojna gospodarstva diljem svijeta (npr. SAD, Japan, Australija, Kina, Brazil i Meksiko) uvela zakonodavstvo o tim proizvodima. 
            
            
               Učinkovitost perilica posuđa ispituje se u skladu s normama EN 50242 i EN 60436. Trenutačno se u okviru Europskog odbora za elektrotehničku normizaciju prilagođavaju postojeći standardi za mjerenje kako bi se trenutačno standardizirano ispitivanje i program pranja koji potrošači stvarno upotrebljavaju uskladili u pogledu utvrđene razine učinkovitosti. Ta prilagodba uključuje novo punjenje za ispitivanje s većim brojem oblika i materijala, kombinirani postupak ocjenjivanja za kombiniranu učinkovitost pranja i sušenja, novi referentni deterdžent, ispitne postupke za automatske programe i učinkovitost ispiranja. Prilagodba standarda u naprednoj je fazi sastavljanja i vrlo vjerojatno će biti uspostavljena kada se delegirani akt o označivanju energetske učinkovitosti počne primjenjivati.
            
            
               2.SAVJETOVANJA PRIJE DONOŠENJA AKTA
            
            
               2.1. Studija preispitivanja i savjetovanja s dionicima 
            
            
               Kako bi se revidirale uredbe o ekološkom dizajnu i oznaci energetske učinkovitosti, pokrenuta je studija preispitivanja
                  11
                2014. te je kao rezultat te studije u lipnju 2017. objavljeno konačno izvješće. Slijedila je metodologiju za ekološki dizajn proizvoda koji koriste energiju (MEErP)
                  12
               . Studija je uključivala anketu među dionicima, dva sastanka s dionicima 2015. i internetski seminar 2016. U njoj je sudjelovalo otprilike 140 dionika. 
            
            
               U okviru studije preispitivanja obuhvaćene su kućanske perilice posuđa na koje se odnose ti pravni instrumenti. Provedena je tehnička, ekološka i ekonomska analiza kojom se procjenjuje potreba za ažuriranjem zahtjeva za te proizvode i ocjenom opcija politike. To je učinjeno u skladu s klauzulom o preispitivanju uredaba i u skladu s Direktivom o ekološkom dizajnu i Uredbom o označivanju energetske učinkovitosti.
            
            
               Studija preispitivanja provedena je u otvorenom postupku, prikupljanjem informacija od relevantnih dionika, uključujući proizvođače i njihove udruge, nevladine organizacije za zaštitu okoliša, udruge potrošača i predstavnike država članica. U okviru studije uspostavljene su i povezane internetska stranica i platforma za razmjenu informacija (BATIS) na kojima su redovito objavljivani privremeni rezultati i daljnji relevantni materijali radi pravovremenog savjetovanja s dionicima i prikupljanja njihovih odgovora. Dokumenti na internetskoj stranici studije i dalje su dostupni za preuzimanje i iznošenje primjedbi. Tijekom studije održana su dva sastanka stručnjaka, 23. lipnja 2015. u Sevilli i 17. studenoga 2015. u Bruxellesu, a 7. listopada 2016. održan je internetski seminar. Zapisnici sa tih sastanaka dostupni su na internetskoj stranici studije. 
            
            
               2.2. Radni dokumenti i Savjetodavni forum
            
         
         
            
               Službe Komisije pripremile su dva radna dokumenta u kojima su utvrđeni zahtjevi za ekološki dizajn i označivanje energetske učinkovitosti na temelju rezultata studije preispitivanja. Radni dokumenti proslijeđeni su članovima Savjetodavnog foruma te su ih primila tajništva Odbora za okoliš, javno zdravlje i sigurnost hrane (ENVI) te Odbora za industriju, istraživanje i energetiku (ITRE) Europskog parlamenta. Predstavnici država članica, industrijskih udruženja i nevladinih organizacija uravnoteženo su zastupljeni u Savjetodavnom forumu, u skladu s člankom 18. Direktive o ekološkom dizajnu i člankom 14. Uredbe (EU) 2017/1369.
            
            
               O radnim dokumentima raspravljalo se na sastanku održanom 19. prosinca 2017. u okviru savjetodavnog foruma o ekološkom dizajnu. Službe Komisije primile su i analizirale više od 20 dokumenata o stajalištu prije i nakon savjetodavnog foruma. 
            
            
               2.3. Rezultati savjetovanja s dionicima tijekom i nakon Savjetodavnog foruma 
            
            
               Glavne primjedbe dionika o ključnim obilježjima radnog dokumenta mogu se sažeti kako je navedeno u nastavku. 
            
            
               Minimalni zahtjevi u pogledu energetske učinkovitosti za ekološki dizajn
            
            
               Dionici iz industrije predložili su da se ne postavljaju stroži zahtjevi od postojećih, jer bi se time negativno utjecalo na pristupačnost uređaja i početak upotrebe perilica posuđa u zemljama s niskim prihodima. Naglasili su da i najmanje energetski učinkovite perilice posuđa troše manje energije i vode od ručnog pranja. Prema stručnjacima iz industrije, trenutačni razred A+ (najniži razred za perilice posuđa pune veličine) već ima najniže troškove životnog ciklusa (LLCC). Međutim, nevladine organizacije za zaštitu okoliša smatrale su da se prijedlozima Komisije traže nedovoljne promjene i zatražile drugu fazu sa strožim zahtjevima. 
            
            
               Izračun indeksa energetske učinkovitosti (EEI)
            
            
               Svi su dionici zatražili da se revidira razlika između većih i manjih uređaja pri izračunu indeksa energetske učinkovitosti ako trenutačno ima razlika između zahtjeva za ekološki dizajn i izračuna, zbog čega se, prema udrugama potrošača, većim uređajima daje nepoštena prednost.
            
            
               Tehnologija koju treba priznati kao NRT i raspodjela razredâ oznake energetske učinkovitosti
            
            
               Mišljenja dionika u vezi s vrstom tehnologije koja se treba smatrati najboljom dostupnom tehnologijom (NRT) bila su podijeljena, a na temelju nove uredbe o označivanju energetske učinkovitosti, taj bi izbor uvelike utjecao na razinu najviših razreda energetske učinkovitosti. Neke države članice i dionici iz industrije smatraju da se tehnologija za strojno pranje posuđa opremljena dizalicom topline ne može smatrati NRT-om jer omogućene uštede energije ne nadoknađuju njezinu višu kupovnu cijenu te zbog njezine ograničene dostupnosti na tržištu. Druge države članice i nevladine organizacije za zaštitu okoliša smatraju da je to trenutačno najbolja tehnologija na tržištu te bi se trebala priznati kao takva.
            
            
               Kad je riječ o raspodjeli energetskih razreda, u skladu s prijedlogom većina trenutačno dostupnih uređaja spadala bi u razrede E ili F (nakon promjene vrijednosti oznake). Dionici iz industrije tražili su da se za uređaje s nižom učinkovitošću zadrže poticaji na napredak pružanjem užih razreda od onih koji se trenutačno predlažu (prema donjem dijelu ljestvice).
            
            
               Zahtjevi u pogledu učinkovitosti materijala
            
            
               Većina se dionika složila s predloženim zahtjevima za označivanje plinskih rashladnih sredstava i rastavljanje električne i elektroničke opreme, uz manje razlike, ali su bili podijeljeni u vezi s prijedlozima Komisije u pogledu zahtjeva za rezervne dijelove i pristup informacijama. Neke države članice smatraju da će tijela za nadzor tržišta te zahtjeve teško provoditi i da bi pristup informacijama o popravku i održavanju trebao biti ograničen na ovlaštene servisere. Dionici iz industrije (posebno proizvođači) složili su se o posljednjoj točki te su bili otvoreniji prema zahtjevima za rezervnim dijelovima ako su zamijenjeni izjavama. Nevladine organizacije za zaštitu okoliša i druge države članice podržale su prijedloge i/ili predložile ambicioznije ciljeve.
            
            
               Buka
            
            
               Neke države članice i dionici iz industrije predložili su da se smanji strogost predloženih razreda u pogledu emisija buke, dok su nevladine organizacije za zaštitu potrošača predložile da se uvede zahtjev za ekološki dizajn s gornjom granicom emisija buke kako bi se isključili najbučniji uređaji.
            
            
               Načini rada s niskom potrošnjom energije
            
            
               Mnogi su dionici smatrali da treba revidirati predložene odredbe o načinima rada s niskom potrošnjom energije, a dio teksta smatrao se previše nejasnim i djelomično nedosljednim.
            
            
               2.4. Otvoreno javno savjetovanje
            
            
               Internetsko javno savjetovanje
                  13
                održano je od 12. veljače do 7. svibnja 2018. radi prikupljanja mišljenja dionika o pitanjima kao što su očekivani učinak mogućih zakonodavnih mjera na poslovanje i kretanja potrošnje energije.
            
            
               Internetsko javno savjetovanje sadržavalo je zajednički dio o ekološkom dizajnu i označivanju energetske učinkovitosti, posebna pitanja koja se odnose na hladnjake, perilice posuđa, perilice i perilice-sušilice rublja, televizore, elektroničke zaslone i rasvjetu. 
            
         
         
            
               Primljeno je ukupno 1 230 odgovora, od kojih je 67 % stiglo od potrošača, a 19 % od poduzeća (od čega su tri četvrtine bile MSP-ovi, a četvrtina velika poduzeća). Nevladine organizacije činile su 6 % ispitanika, a 7 % ih je bilo iz kategorije „drugo”. Udio nacionalnih ili lokalnih vlasti činio je manje od 1 % ispitanika, a 0,25 % ispitanika bilo je iz nacionalnih tijela za nadzor tržišta. 
            
            
               Sudionici su uglavnom bili iz Ujedinjene Kraljevine (41 %) i Njemačke (26 %), a drugu su skupinu činili ispitanici iz Austrije, Belgije, Francuske, Nizozemske i Španjolske sa 17 % odgovora. Skupina od još devet država članica ima udio od 9,5 % odgovora, ali su rezidenti iz 12 država članica EU-a dali nula ili zanemariv broj odgovora. Odgovori ispitanika iz trećih zemalja iznosili su oko 5 % svih odgovora.
            
            
               Od 1 230 ispitanika, njih 719 (58 %) odgovorilo je samo na pitanja povezana s rasvjetom u okviru koordinirane kampanje koja se odnosi na rasvjetu u kazalištima. Smatralo se da to značajno narušava odgovore, a za neka su pitanja „ispitanici za rasvjetu” uklonjeni iz izračuna. Nadalje, s obzirom na to da ispitanici nisu morali odgovoriti na sva pitanja, zabilježena je visoka stopa odgovora „bez odgovora” (od 5 % do najviše 90 %), uz odgovore „ne znam” ili „nemam mišljenje”. Kako bi se na bolji način uvažili stvarni odgovori, broj „bez odgovora” je oduzet, a preostali odgovori su obrađeni kao 100 %.
            
            
               2.4.1. Ukupni rezultati
            
            
               Približno 63 % sudionika podržalo je uključivanje zahtjeva za ekološki dizajn u pogledu mogućnosti popravka i trajnosti te je 65 % ispitanika smatralo da bi te informacije trebale biti na oznakama energetske učinkovitosti. 
            
            
               U pogledu mogućnosti popravka proizvoda, sudionici su sljedeće uglavnom ocijenili kao „vrlo važno” i „važno” (u rasponu od 62 % do 68 %)
                  14
               : jamstvo, dostupnost rezervnih dijelova i cjeloviti priručnik za popravak i održavanje. Vrijeme isporuke rezervnih dijelova u 56 % odgovora ocijenjeno je kao „vrlo važno” i „važno”. 
            
            
               2.4.2. Savjetovanje za mala i srednja poduzeća (MSP)
                  15
                
            
            
               Jedan od ciljeva otvorenog javnog savjetovanja bilo je prikupljanje konkretnih povratnih informacija o ulozi i važnosti MSP-ova na tržištu i stjecanje više spoznaja o stajalištima MSP-ova u pogledu učinaka tih šest skupina proizvoda na okoliš. 
            
            
               Udio odgovora MSP-ova čini približno 10,5 % odgovora. MSP-ovi su potvrdili da znaju za zahtjeve za ekološki dizajn i oznaku energetske učinkovitosti koja se primjenjuje na proizvode kojima se bave. Međutim, većinom su odbili odgovoriti (90 %) ili su odgovorili s „ne znam/nemam mišljenje” (6 %) na pitanja: i. o potencijalnom učinku na svoja poduzeća; ii. o mogućim učincima na MSP-ove u usporedbi s većim poduzećima; te iii. o uvođenju zahtjeva za učinkovitost resursa u revidiranim uredbama o ekološkom dizajnu i označivanju energetske učinkovitosti. Od MSP-ova koji su izrazili mišljenje, približno 3–4 % smatra da bi učinci mogli biti negativni, a približno 1 % smatra da će učinci biti pozitivni.
            
            
               2.4.3. Odgovori u vezi s kućanskim perilicama posuđa
            
            
               Od sudionika koji su odgovorili na tehnička pitanja o kućanskim perilicama posuđa, samo je polovina (otprilike 47 %) bila upoznata s time da perilice posuđa moraju ispuniti minimalne zahtjeve u pogledu učinkovitosti pranja, što znači da prethodno ispiranje nije potrebno. Približno 30 % ispitanika znalo je da programi perilica posuđa koji dulje traju često upotrebljavaju manje energije od kraćih programa (upozorenje: c. 20 % nije znao za to, a dodatnih 51 % nije dalo odgovor ili je odgovorilo „ne znam/nemam mišljenje”). 
            
            
               U pogledu onoga što bi trebalo prikazati na oznaci energetske učinkovitosti, otprilike 50 % sudionika smatralo je da bi trebalo objasniti informacije o kombinaciji vremena i potrošnje energije za perilice posuđa.
            
            
               Ispitanici su smatrali da je uključivanje aspekata u nastavku „važno” ili „vrlo važno”
                  16
                kako bi se procijenila učinkovitost kućanskih perilica posuđa: 
            
            
               –najčešće korišteni programi (45 %),
            
            
               –energetski intenzivni programi (35 %),
            
            
               –trajanje programa (34 %), i
            
            
               –načini rada s niskom potrošnjom energije (33 %). 
            
            
               Usto, potrošači su smatrali da su najrelevantniji parametri na oznaci energetske učinkovitosti: potrošnja vode, potrošnja energije i energetska učinkovitost. Nakon te skupine parametara slijedi druga skupina sastavljena od: emisija buke, kapaciteta (količine tanjura i čaša itd.) te kombinirane učinkovitosti pranja i sušenja. 
            
            
               Kad je riječ o aspektima učinkovitosti materijala, ispitanici su za sljedeće dali ocjene „važno” i „vrlo važno”: 
            
            
               –brzi popravak (40 %),
            
         
         
            
               –jamstvo nakon popravka (38 %),
            
            
               –detaljan opis cijelog popravka (37 %),
            
            
               –popis rezervnih dijelova i upute za omogućavanje samopopravka (36 %),
            
            
               –popis ovlaštenih servisera (35 %). 
            
            
               Ako je svaki od tih odgovora dobio i ocjenu „donekle važno”, u svakom pojedinom slučaju to znači dodatnih 9 %–11 % ispitanika.
            
            
               Dva su odgovora na pitanje o tome koliko dugo se očekuje da rezervni dijelovi za perilice posuđa budu dostupni bila najčešća: više od 10 godina (otprilike 32 % ispitanika) i od 5 do 10 godina (otprilike 20 %). Manje od 2,5 % ispitanika navelo je pet ili manje godina. (9 % odgovorilo je „ne znam/nemam mišljenje”, a otprilike 37 % nije odgovorilo).
            
            
               2.5. Anketa među potrošačima o oznaci energetske učinkovitosti
            
            
               Uz pripremnu studiju i otvoreno javno savjetovanje među potrošačima je provedena posebna studija
                  17
                kako bi se Komisiju obavijestilo o utjecaju mogućih različitih ikona i prikaza revidiranih oznaka energetske učinkovitosti za kućanske perilice posuđa na razumijevanje i izbor potrošača. Anketa je provedena u sedam zemalja, koje zajedno obuhvaćaju 39,7 % stanovništva EU-a. U svakoj je zemlji približno 1 350 ispitanika ispunilo anketu, što se smatra nacionalno reprezentativnim za stanovništvo svake zemlje s kvotama po dobi i spolu. Anketa je dovršena u srpnju 2018.
            
            
               Testiran je novi prikaz oznake s nekoliko ikona koje predstavljaju posebne značajke proizvoda:
            
            
               ·većina predloženih značajki zastupljena je na trenutačnim oznakama energetske učinkovitosti, to jest potrošnja energije, potrošnja vode, nazivni kapacitet (izražen u broju kompleta posuđa za perilice posuđa) i razina buke. Međutim, na toj novoj oznaci potrošnja energije i vode navedena je po ciklusu i popraćena je navođenjem ispitanog programa, 
            
            
               ·nadalje, novi prijedlog uključuje dodavanje nove ikone koja predstavlja trajanje (ispitanog) programa,
            
            
               ·konačno, neke ikone prikazane na trenutačnim oznakama energetske učinkovitosti više nisu dio nove ispitane oznake, a to su ikone koje pokazuju učinkovitost sušenja perilica posuđa.
            
            
               Cilj te studije bio je dobiti odgovore potrošača u pogledu sljedećeg:
            
            
               ·razumijevanja potrošača koje se odnosi na određene ikone koje su osmišljene tako da predstavljaju predložene značajke proizvoda,
            
            
               ·razumijevanja pune oznake (npr. kako se različiti elementi odnose jedan na drugi),
            
            
               ·relevantnosti za potrošače značajki proizvoda čije se predstavljanje predlaže na novoj oznaci,
            
            
               ·razmjera u kojem potrošači ne primjećuju informaciju navedenu na trenutačnim oznakama koja nije uključena u predložene nove oznake,
            
            
               ·utjecaja oznaka (u odnosu na druge informacije o proizvodu) na ponašanje potrošača pri izboru.
            
            
               Većina ispitanika smatra da je za sve značajke (tj. potrošnju vode, kapacitet punjenja, trajanje programa i razinu buke) važno da se na oznaci energetske učinkovitosti prikazuju te informacije.
            
            
               Za potrošnju vode, broj kompleta posuđa, trajanje programa i razinu buke izrađene su i ispitane tri alternative za ikone. Ikone su kombinirane na oznaci energetske učinkovitosti. Za ikone koje predstavljaju potrošnju vode i razinu buke, rezultati su pokazali razliku između subjektivnog i objektivnog razumijevanja, tj. između deklariranog razumijevanja i ispravne identifikacije i navođenja određene informacije s oznake. 
            
         
         
            
               Ikone i elementi prikaza koji su zadržani za prijedlog oznake energetske učinkovitosti odgovaraju ikonama i značajkama koje su najrazumljivije za ispitanike ili, u slučaju rezultata ankete koji nisu jednoznačni (na primjer o buci i trajanju programa), ikonama i značajkama koje su najviše u skladu s pristupom koji se primjenjuje za druge skupine proizvoda i opći izgled oznake.
            
            
               2.6. Procjena učinka 
            
            
               Procjena učinka potrebna je ako se očekuje da će očekivani ekonomski, okolišni i socijalni učinci djelovanja EU-a biti znatni. Procjena učinka za preispitivanje Uredbe Komisije (EU) br. 1016/2010
                  18
                i Delegirane uredbe Komisije (EU) br. 1059/2010 provedena je od siječnja do ožujka 2018.
            
            
               Podaci prikupljeni u okviru studije preispitivanja poslužili su kao osnova za procjenu učinka. Skupina za procjenu učinka raspravljala je o dodatnim prikupljenim podacima i informacijama s dionicima iz sektora i predstavnicima drugih dionika i država članica. Prikupljanje dodatnih podataka i informacija bilo je usmjereno na: 
            
            
               –dodatne tržišne podatke, posebno razlike između broja modelâ i obujma prodaje razredâ energetske učinkovitosti u razdoblju 2003.–2013.,
            
            
               –fino podešavanje mjerenja (revidirani standard), i
            
            
               –moguće učinke na proizvođače.
            
            
               Prije sastanka Savjetodavnog foruma objavljene su dvije početne procjene učinka
                  19
               . Riječ je o „Regulatornim mjerama za preispitivanje zahtjeva za ekološki dizajn strojeva za pranje posuđa u kućanstvu” i „Regulatornim mjerama o pregledu označivanja energetske učinkovitosti kućanskih perilica posuđa (EU) br. 1059/2010”. Primljene su povratne informacije o objema početnim procjenama učinka (11, odnosno 9 odgovora). Općenito, u povratnim su informacijama podržani zahtjevi za ekološki dizajn i oznaku energetske učinkovitosti za kućanske perilice posuđa jer pomažu u ublažavanju klimatskih promjena, pomažu građanima EU-a da uštede na svojim računima za energiju i vodu te da se kućanski uređaji bolje integriraju u kružno gospodarstvo predloženim zahtjevima u pogledu mogućnosti popravka i recikliranja. 
            
            
               Povratne informacije primljene su i o strogosti zahtjeva za ekološki dizajn za minimalne zahtjeve povezane s energetskom učinkovitošću, programima ispitivanja i načinima rada s niskom potrošnjom energije, kao i informacijama koje treba navesti na oznaci energetske učinkovitosti. U povratnim informacijama naglasak je bio na aspektima učinkovitosti resursa koji se općenito podupiru, a u pogledu njihove pravilne provedbe dani su dodatni prijedlozi.
            
            
               U procjeni učinka razmatrane su sljedeće opcije:
            
            
               –opcija politike O: nepromijenjene okolnosti, upotrebljava se kao osnovni scenarij za procjenu: nema daljnjeg djelovanja, uredbe o kućanskim perilicama posuđa koje su trenutačno na snazi ostaju nepromijenjene,
            
            
               –opcija politike A: kombinacije ambicioznijih zahtjeva u pogledu energetske učinkovitosti u skladu s ekološkim dizajnom i označivanjem energetske učinkovitosti (mogući različiti scenariji),
            
            
               –opcija politike B: kombinacije manje ambicioznih zahtjeva u pogledu energetske učinkovitosti u skladu s ekološkim dizajnom i označivanjem energetske učinkovitosti (mogući različiti scenariji),
            
            
               –opcija politike C: osim zahtjeva iz opcija A i B, zahtjevi za ekološki dizajn u pogledu učinkovitosti materijala (tri razmatrana scenarija).
            
            
               U najdjelotvornijoj opciji u pogledu energije, učinkovitosti resursa i ušteda troškova kombiniraju se: i. stroži zahtjevi za ekološki dizajn u pogledu energetske učinkovitosti uređaja pune veličine u drugoj fazi koja 2024. stupa na snagu; ii. kategorije označivanja energetske učinkovitosti uskih (neproporcionalnih) raspona; te iii. zahtjevi za učinkovitost materijala u pogledu dostupnosti rezervnih dijelova i informacija o popravku. Ta je opcija odabrana kao najpoželjnija.
            
            
               Rezultati najpoželjnije opcije do 2030. trebali bi biti sljedeći:
            
            
               –uštede električne energije od 2,06 TWh godišnje i uštede vode od 16 milijuna m³ godišnje, doprinos od 0,14 % cilju EU-a povezanom s energetskom učinkovitošću do 2030.,
            
            
               –smanjenje emisija stakleničkih plinova od 0,7 Mt ekvivalenta CO2 godišnje,
            
            
               –18 milijuna EUR u godišnjim neto uštedama troškova za potrošače (uzimajući u obzir višu cijenu kupnje),
            
            
               –dodatni poslovni prihodi u iznosu od 4 milijarde EUR godišnje, što dovodi do dodatnih 11 000 radnih mjesta u proizvodnom sektoru EU-a i 34 000 u maloprodajnom sektoru,
            
         
         
            
               –podrška konkurentnosti industrije i vodstva visokokvalitetnih proizvođača EU-a,
            
            
               –veće inovacije za učinkovitije perilice posuđa, i
            
            
               –viši prihodi i dobit za neovisna poduzeća (kao što su MSP-ovi) koja djeluju u području popravka i obnove proizvoda.
            
            
               Izvješće o procjeni učinka podneseno je Odboru Komisije za nadzor regulative i o njemu se raspravljalo 13. lipnja 2018. Odbor je dao pozitivno mišljenje uz određene zadrške. Glavna razmatranja Odbora, koja su uključena u konačnu verziju procjene učinka jesu sljedeća:
            
            
               –izvješće nije dovoljno transparentno u pogledu relativno male važnosti inicijative u smislu njezina doprinosa energetskim i klimatskim ciljevima za EU za 2030.,
            
            
               –odabir najpoželjnije opcije nije dostatno opravdan. Nije jasno kako se izvješćem uspostavlja ravnoteža između energetske učinkovitosti, kružnog gospodarstva i sklonosti potrošača,
            
            
               –izvješćem se aspekti kružnoga gospodarstva ne integriraju sveobuhvatno i na način koji je dosljedan za skupine proizvoda s ekološkim dizajnom. Ne procjenjuje se ni učinak na njih,
            
            
               –izvješće nije dovoljno transparentno u pogledu elemenata o kojima je već postignut dogovor i izborima o kojima se još mogu donositi političke odluke. 
            
            
               Izvješće o procjeni učinka izmijenjeno je kako bi se primjedbe uprave uzele u obzir. Konkretno, dodani su novi odjeljci o „potrebi za djelovanjem” i „pitanjima koja nisu podložna procjeni” te je znatno potkrijepljen prikaz aspekata kružnoga gospodarstva, metodoloških pretpostavki i najpoželjnije opcije.
            
            
               2.7. Mehanizam za pružanje povratnih informacija
            
            
               U okviru mehanizma za pružanje povratnih informacija za bolju regulativu primljene su primjedbe od sedam država članica EU-a i jedne treće zemlje. Primjedbe su se odnosile na zahtjeve povezane s imenima programa, razinu zahtjeva za energetsku učinkovitost, dostupnost i vrijeme isporuke rezervnih dijelova, rastavljanje komponenti za recikliranje i potrebne alate, sadržaj oznake energetske učinkovitosti i na grafičke elemente uključene u zahtjeve za prodaju na daljinu.
            
            
               Sve su primjedbe prijavljene Regulatornom odboru za ekološki dizajn i stručnoj skupini za označivanje energetske učinkovitosti te su razmotrene u raspravama i finalizaciji nacrta uredbi.
            
            
               3.PRAVNI ELEMENTI DELEGIRANOG AKTA
            
            
               3.1. Sažetak prijedloga uredbe o označivanju energetske učinkovitosti
            
            
               Uredba o označivanju energetske učinkovitosti za perilice posuđa temelji se na najpoželjnijoj opciji navedenoj u izvješću o procjeni učinka. Ciljevi visokih ušteda energije i vode, lakših popravaka i recikliranja te standardnog programa koji je privlačniji potrošačima uravnoteženi su s ciljevima zadržavanja cjenovne pristupačnosti proizvoda i konkurentnosti industrije.
            
            
               Informacije na oznaci: 
            
            
               (1)QR kod koji sadržava poveznicu na informacije o modelu u bazi podataka o proizvodima; 
            
            
               (2)oznaka s promijenjenom vrijednošću kojom se uvode razredi od A do G u skladu s Uredbom (EU) 2017/1369;
            
            
               (3)potrošnja energije eko programa po 100 ciklusa;
            
            
               (4)nazivni kapacitet izražen u standardnim kompletima posuđa, za eko program;
            
         
         
            
               (5)potrošnja vode eko programa u litrama po ciklusu;
            
            
               (6)trajanje eko programa u hh:mm;
            
            
               (7)razredi i vrijednost emisije buke koja se prenosi zrakom u dB(A).
            
            
               3.2. Mjerenja i izračuni
            
            
               Relevantni parametri proizvoda trebali bi se mjeriti i izračunavati pouzdanim, točnim i ponovljivim metodama. Proizvođači mogu primjenjivati metode mjerenja i izračuna i usklađene norme utvrđene u skladu s člankom 13. Uredbe (EU) 2017/1369 čim one budu dostupne i njihova se upućivanja objave u tu svrhu u Službenom listu Europske unije. Te se metode razvijaju tako da budu pouzdane, točne i ponovljive. Zahtjevi za izračun indeksa energetske učinkovitosti utvrđeni su u Prilogu IV. Uredbi o označivanju energetske učinkovitosti.
            
            
               Europski odbor za elektrotehničku normizaciju trebao bi prilagoditi trenutačne standarde za mjerenje kojima se osiguravaju odgovarajuće metode mjerenja za sve kućanske perilice posuđa obuhvaćene područjem primjene predložene mjere.
            
            
               3.3. Postupak provjere za potrebe nadzora tržišta
            
            
               Kad provode provjere u okviru nadzora tržišta iz članka 8. Uredbe (EU) 2017/1369, tijela država članica moraju primijeniti postupak provjere za zahtjeve utvrđene u Prilogu IX. revidiranoj uredbi o označivanju energetske učinkovitosti za kućanske perilice posuđa.
            
            
               Dopuštena odstupanja pri provjeri utvrđena u tom prilogu odnose se samo na provjeru izmjerenih parametara koju provode tijela država članica i proizvođač ili uvoznik ne smije ih upotrebljavati kao dopušteno odstupanje za utvrđivanje vrijednosti u tehničkoj dokumentaciji. 
            
            
               3.4. Datum evaluacije i moguća revizija
            
            
               Revidirana Uredba mora se preispitati najkasnije šest godina nakon stupanja na snagu.
            
            
               Glavna pitanja u tom preispitivanju uključuju: 
            
            
               –mogućnosti za poboljšanje u odnosu na potrošnju energije te funkcionalnu i ekološku učinkovitost kućanskih perilica posuđa,
            
            
               –djelotvornost postojećih mjera u postizanju promjena u ponašanju krajnjih korisnika kako bi oni kupovali uređaje koji su učinkovitiji u pogledu energije i resursa te upotrebljavali programe koji su učinkovitiji u pogledu energije i resursa, 
            
            
               –mogućnost uzimanja u obzir ciljeva kružnog gospodarstva.
            
            
               DELEGIRANA UREDBA KOMISIJE (EU) …/...
            
            
               оd 11.3.2019.
            
            
               o dopuni Uredbe (EU) 2017/1369 Europskog parlamenta i
                  Vijeća u pogledu označivanja energetske učinkovitosti kućanskih perilica posuđa
               
                  te o stavljanju izvan snage Delegirane uredbe Komisije (EU) br. 1059/2010
            
            
               (Tekst značajan za EGP)
            
            
               EUROPSKA KOMISIJA,
            
         
         
            
               uzimajući u obzir Ugovor o funkcioniranju Europske unije,
            
            
               uzimajući u obzir Uredbu (EU) 2017/1369 Europskog parlamenta i Vijeća od 4. srpnja 2017. o utvrđivanju okvira za označivanje energetske učinkovitosti i o stavljanju izvan snage Direktive 2010/30/EU
                  20
               , a posebno njezin članak 11. stavak 5. i članak 16., 
            
            
               budući da:
            
            
               (1)Uredbom (EU) 2017/1369 Europskog parlamenta i Vijeća Komisija se ovlašćuje za donošenje delegiranih akata u pogledu označivanja ili promjene vrijednosti oznaka skupina proizvoda koje imaju znatan potencijal za uštede energije i, prema potrebi, drugih resursa.
            
            
               (2)Odredbe o označivanju energetske učinkovitosti kućanskih perilica posuđa utvrđene su Delegiranom uredbom Komisije (EU) br. 1059/2010
                  21
               .
            
            
               (3)U Komunikaciji Komisije COM(2016) 773 final
                  22
                (plan rada za ekološki dizajn), koju je Komisija donijela na temelju primjene članka 16. stavka 1. Direktive 2009/125/EZ Europskog parlamenta i Vijeća
                  23
               , utvrđuju se prioriteti rada u skladu s okvirom za ekološki dizajn i okvirom za označivanje energetske učinkovitosti za razdoblje od 2016. do 2019. U planu rada za ekološki dizajn navode se skupine proizvoda koji koriste energiju koje su prioritetne za provođenje pripremnih studija i moguće donošenje provedbenih mjera te se navodi preispitivanje Uredbe Komisije (EU) br. 1016/2010
                  24
                i Delegirane uredbe Komisije (EU) br. 1059/2010.
            
            
               (4)Procjenjuje se da bi se mjerama iz plana rada za ekološki dizajn 2030. moglo uštedjeti ukupno više od 260 TWh krajnje energije godišnje što odgovara godišnjem smanjenju emisija stakleničkih plinova za približno 100 milijuna tona 2030. Kućanske perilice posuđa jedna su od skupina proizvoda navedenih u planu rada, s procijenjenom godišnjom uštedom električne energije od 2,1 TWh, što bi 2030. dovelo do smanjenja emisija stakleničkih plinova od 0,7 Mt ekvivalenta CO2 godišnje te procijenjene uštede vode u iznosu od 16 milijuna m3.
            
            
               (5)Kućanske perilice posuđa jedna su od skupina proizvoda navedenih u članku 11. stavku 5. točki (b) Uredbe (EU) 2017/1369, za koju bi Komisija trebala donijeti delegirani akt kojim se uvodi oznaka s promijenjenom vrijednošću ljestvice od A do G.
            
            
               (6)Komisija je preispitala Uredbu (EU) br. 1059/2010 u skladu s njezinim člankom 7. i analizirala tehničke, ekološke i ekonomske aspekte, kao i utjecaj na ponašanje korisnika. Preispitivanje je provedeno u bliskoj suradnji s dionicima i zainteresiranim stranama iz Unije i trećih zemalja. Rezultati preispitivanja javno su objavljeni i predstavljeni Savjetodavnom forumu osnovanom člankom 14. Uredbe (EU) 2017/1369. 
            
            
               (7)Tijekom preispitivanja zaključeno je da treba uvesti revidirane zahtjeve za označivanje energetske učinkovitosti kućanskih perilica posuđa.
            
            
               (8)Perilice posuđa koje nisu namijenjene uporabi u kućanstvu imaju drugačije karakteristike i uporabu. One podliježu drugim propisima, posebno Direktivi 2006/42/EZ Europskog parlamenta i Vijeća
                  25
                i ne bi trebale biti uključene u područje primjene ove Uredbe. Ova bi se Uredba za kućanske perilice posuđa trebala primjenjivati na perilice posuđa s istim tehničkim karakteristikama, bez obzira na okruženje u kojem se upotrebljavaju. 
            
            
               (9)Ekološki aspekti kućanskih perilica posuđa, koji su za potrebe ove Uredbe utvrđeni kao znatni, jesu potrošnja energije i vode tijekom faze uporabe, stvaranje otpada na kraju radnog vijeka, emisije u zrak i vodu u fazi proizvodnje zbog vađenja i prerade sirovina te u fazi uporabe zbog potrošnje električne energije. 
            
            
               (10)Iz tog se preispitivanja može zaključiti da se potrošnja električne energije i vode kućanskih perilica posuđa može dodatno smanjiti provedbom mjera za označivanje energetske učinkovitosti usmjerenih na bolje razlikovanje proizvoda. Time bi se trebalo potaknuti dobavljače na daljnje poboljšanje učinkovitosti kućanskih perilica posuđa u pogledu energije i resursa te ubrzati preobrazbu tržišta prema učinkovitijim tehnologijama.
            
            
               (11)Označivanjem energetske učinkovitosti kućanskih perilica posuđa potrošačima se omogućuje donošenje utemeljenih odluka u prilog uređajima s većom energetskom učinkovitošću i učinkovitošću resursa. Razumijevanje i relevantnost informacija na oznaci potvrđeni su posebnom anketom među potrošačima u skladu s člankom 14. stavkom 2. Uredbe (EU) 2017/1369.
            
            
               (12)Kućanske perilice posuđa koje se prikazuju na sajmovima trebale bi imati vidljivu oznaku energetske učinkovitosti ako je prva jedinica modela već stavljena na tržište ili se stavlja na tržište na sajmu.
            
            
               (13)Relevantni parametri proizvoda trebali bi se mjeriti pouzdanim, točnim i ponovljivim metodama. Te metode trebale bi uzeti u obzir priznate suvremene metode mjerenja, uključujući, ako su dostupne, usklađene norme koje su donijele europske organizacije za normizaciju, kako su navedene u Prilogu I. Uredbi (EU) br. 1025/2012 Europskog parlamenta i Vijeća
                  26
               .
            
            
               (14)S obzirom na rast prodaje proizvoda koji koriste energiju putem internetskih trgovina i platformi za internetsku prodaju, a ne izravno od dobavljača, trebalo bi pojasniti da bi pružatelji usluga internetske trgovine i platformi za internetsku prodaju trebali biti odgovorni za prikazivanje oznake koju dostavi dobavljač u blizini cijene proizvoda. Trebali bi obavijestiti dobavljača o toj obvezi, ali ne bi trebali biti odgovorni za točnost ili sadržaj oznake i priloženog informacijskog lista proizvoda. Međutim, u skladu s člankom 14. stavkom 1. točkom (b) Direktive br. 2000/31/EZ Europskog parlamenta i Vijeća
                  27
                o elektroničkoj trgovini, takve internetske platforme za smještaj informacija na poslužitelju trebale bi žurno djelovati kako bi uklonile ili onemogućile pristup informacijama o predmetnom proizvodu ako saznaju za nesukladnost (npr. nedostajuća, nepotpuna ili netočna oznaka ili informacijski list proizvoda), na primjer ako ih obavijesti tijelo za nadzor tržišta. Dobavljač koji na vlastitoj internetskoj stranici prodaje izravno krajnjim korisnicima podliježe obvezama trgovca za prodaju na daljinu iz članka 5. Uredbe (EU) 2017/1369.
            
            
               (15)Savjetodavni forum i stručnjaci iz država članica raspravljali su o mjerama predviđenima ovom Uredbom u skladu s člankom 17. Uredbe (EU) 2017/1369.
            
            
               (16)Uredbu (EU) br. 1059/2010 trebalo bi staviti izvan snage,
            
            
               DONIJELA JE OVU UREDBU:
            
         
         
            
               Članak 1.
               Predmet i područje primjene
            
            
               1.Ovom se Uredbom utvrđuju zahtjevi u pogledu označivanja električnih kućanskih perilica posuđa s mrežnim napajanjem, uključujući ugradbene kućanske perilice posuđa i električne perilice posuđa s mrežnim napajanjem koje se mogu napajati i baterijama, te zahtjevi u pogledu pružanja dodatnih informacija o tim proizvodima. 
            
            
               2.Ova se Uredba ne primjenjuje na:
            
            
               (a)perilice posuđa obuhvaćene područjem primjene Direktive 2006/42/EZ;
            
            
               (b)kućanske perilice posuđa s baterijskim napajanjem koje se na mrežu mogu priključiti zasebno kupljenim ispravljačem izmjenične struje u istosmjernu. 
            
            
               Članak 2.
               Definicije
            
            
               Za potrebe ove Uredbe primjenjuju se sljedeće definicije:
            
            
               (1)„električna mreža” znači opskrba električnom energijom iz mreže izmjeničnog napona od 230 (±10 %) volti na 50 Hz; 
            
            
               (2)„kućanska perilica posuđa” znači stroj koji pere i ispire stolni pribor te za koji proizvođač u izjavi o sukladnosti izjavljuje da je u skladu s Direktivom 2014/35/EU Europskog parlamenta i Vijeća
                  28
                ili s Direktivom 2014/53/EU Europskog parlamenta i Vijeća
                  29
               ; 
            
            
               (3)„ugradbena kućanska perilica posuđa” znači kućanska perilica posuđa koja je projektirana, ispitivana i stavljena na tržište isključivo: 
            
            
               (a)za ugradnju u ormare ili oblaganje pločama (s donje i gornje strane te bočnih strana); 
            
            
               (b)za sigurno pričvršćivanje na bočne, gornje ili donje plohe ormara ili ploča; i
            
            
               (c)za opremanje tvornički dovršenim prednjim elementima ili prilagođenom prednjom pločom;
            
            
               (4)„prodajno mjesto” znači mjesto na kojem su kućanske perilice posuđa izložene ili ponuđene za prodaju, najam ili kupnju uz obročnu otplatu cijene.
            
            
               Za potrebe prilogâ dodatne definicije određene su u Prilogu I.
            
            
               Članak 3.
               Obveze dobavljača
            
            
               1.Dobavljač osigurava:
            
            
               (a)da je svaka kućanska perilica posuđa označena tiskanom oznakom čiji je format naveden u Prilogu III.;
            
            
               (b)da se parametri iz informacijskog lista proizvoda, kako su utvrđeni u Prilogu V., unose u bazu podataka o proizvodima;
            
            
               (c)ako to izričito zatraži distributer, da se informacijski list proizvoda stavi na raspolaganje u tiskanom obliku;
            
         
         
            
               (d)da je sadržaj tehničke dokumentacije, kako je naveden u Prilogu VI., unesen u bazu podataka o proizvodima;
            
            
               (e)da svaki vizualni oglas za određeni model kućanske perilice posuđa na oznaci sadržava razred energetske učinkovitosti i raspon dostupnih razreda energetske učinkovitosti u skladu s Prilogom VII. i Prilogom VIII.;
            
            
               (f)da svaki tehnički promidžbeni materijal za određeni model kućanske perilice posuđa, uključujući na internetu, u kojem se navode specifični tehnički parametri, sadržava razred energetske učinkovitosti i raspon dostupnih razreda energetske učinkovitosti na oznaci u skladu s Prilogom VII.;
            
            
               (g)da je elektronička oznaka, čiji su format i sadržaj utvrđeni u Prilogu III., dostupna distributerima za svaki model kućanske perilice posuđa; 
            
            
               (h)da elektronički informacijski list proizvoda, kako je utvrđen u Prilogu V., bude dostupan distributerima za svaki model kućanske perilice posuđa.
            
            
               2.Razred energetske učinkovitosti i razred emisije buke koja se prenosi zrakom određeni su u Prilogu II. i izračunavaju se u skladu s Prilogom IV.
            
            
               Članak 4.
               Obveze distributera
            
            
               Distributeri osiguravaju:
            
            
               (a)da svaka kućanska perilica posuđa na prodajnom mjestu, uključujući sajmove, ima oznaku koju osigurava dobavljač u skladu s člankom 3. točkom 1. podtočkom (a), za ugradbene kućanske perilice posuđa tako da je jasno vidljiva, a za sve druge kućanske perilice posuđa tako da je jasno vidljiva na vanjskoj prednjoj ili gornjoj strani kućanske perilice posuđa;
            
            
               (b)da se, u slučaju prodaje na daljinu, oznaka i informacijski list proizvoda dostavljaju u skladu s prilozima VII. i VIII.;
            
            
               (c)da svaki vizualni oglas za određeni model kućanske perilice posuđa sadržava razred energetske učinkovitosti tog modela i raspon dostupnih razreda energetske učinkovitosti na oznaci u skladu s Prilogom VII.;
            
            
               (d)da svaki tehnički promidžbeni materijal za određeni model kućanske perilice posuđa, uključujući na internetu, u kojem se navode specifični tehnički parametri, sadržava razred energetske učinkovitosti i raspon dostupnih razreda energetske učinkovitosti na oznaci u skladu s Prilogom VII.
            
            
               Članak 5.
               Obveze davatelja usluga smještaja informacija na poslužitelju 
            
            
               Ako davatelj usluga smještaja informacija na poslužitelju iz članka 14. Direktive 2000/31/EZ dopušta direktnu prodaju kućanskih perilica posuđa putem svojih internetskih stranica, davatelj usluga mora na sredstvu prikaza omogućiti prikaz elektroničke oznake i elektroničkog informacijskog lista proizvoda koji je dostavio distributer u skladu s Prilogom VIII. i dužan je obavijestiti trgovca o obvezi prikaza.
            
            
               Članak 6.
               Metode mjerenja
            
            
               Informacije koje treba osigurati u skladu s člancima 3. i 4. trebaju biti dobivene pouzdanim, točnim i ponovljivim metodama mjerenja i izračuna kojima se uzimaju u obzir općeprihvaćene najsuvremenije metode mjerenja i izračuna utvrđene u Prilogu IV.
            
            
               Članak 7.
               Postupak provjere za potrebe nadzora tržišta
            
            
               Kad provode provjere u okviru nadzora tržišta iz članka 8. stavka 3. Uredbe (EU) 2017/1369, države članice primjenjuju postupak provjere utvrđen u Prilogu IX. ovoj Uredbi.
            
            
               Članak 8.
               Preispitivanje
            
            
               Komisija preispituje ovu Uredbu s obzirom na tehnološki napredak i dostavlja rezultate tog preispitivanja, uključujući, prema potrebi, nacrt prijedloga za reviziju, Savjetodavnom forumu najkasnije do [OP – unijeti datum – šest godina nakon stupanja na snagu ove Uredbe]. 
            
         
         
            
               Preispitivanjem se posebno ocjenjuje sljedeće:
            
            
               (a)mogućnosti za poboljšanje u odnosu na potrošnju energije te funkcionalnu i ekološku učinkovitost kućanskih perilica posuđa;
            
            
               (b)djelotvornost postojećih mjera u postizanju promjena u ponašanju krajnjih korisnika kako bi oni kupovali uređaje koji su učinkovitiji u pogledu energije i resursa te upotrebljavali programe koji su učinkovitiji u pogledu energije i resursa; 
            
            
               (c)mogućnost uzimanja u obzir ciljeva kružnog gospodarstva. 
            
            
               Članak 9.
               Stavljanje izvan snage
            
            
               Uredba (EU) br. 1059/2010 stavlja se izvan snage od 1. ožujka 2021.
            
            
               Članak 10.
               Prijelazne mjere
            
            
               Od [OP – unijeti datum stupanja na snagu ove Uredbe] do 28. veljače 2021. informacijski list proizvoda koji se zahtijeva u skladu s člankom 3. točkom (b) Uredbe (EU) br. 1059/2010 može se staviti na raspolaganje u bazi podataka o proizvodima umjesto da se dostavi u tiskanom obliku s proizvodom. U tom će slučaju dobavljač osigurati, ako to distributer izričito zatraži, da se informacijski list proizvoda stavi na raspolaganje u tiskanom obliku.
            
            
               Članak 11.
               Stupanje na snagu i primjena
            
            
               Ova Uredba stupa na snagu dvadesetog dana od dana objave u Službenom listu Europske unije.
            
            
               Primjenjuje se od 1. ožujka 2021. Međutim, članak 10. primjenjuje se od [OP – unijeti datum stupanja na snagu ove Uredbe], a članak 3. točka 1. podtočke (a), (b) i (c) primjenjuju se od 1. studenoga 2020.
            
            
               Ova je Uredba u cijelosti obvezujuća i izravno se primjenjuje u svim državama članicama.
            
            
               Sastavljeno u Bruxellesu 11.3.2019.
            
            
               
                     Za Komisiju
               
               
                     Predsjednik
                     Jean-Claude JUNCKER
               
            
         
         
            
                  
                     (1)
                  
                        Direktiva 2009/125/EZ Europskog parlamenta i Vijeća od 21. listopada 2009. o uspostavi okvira za utvrđivanje zahtjeva za ekološki dizajn proizvoda koji koriste energiju (SL L 285, 31.10.2009., str. 10.).
               
               
                  
                     (2)
                  
                        Uredba (EU) 2017/1369 Europskog parlamenta i Vijeća od 4. srpnja 2017. o utvrđivanju okvira za označivanje energetske učinkovitosti i o stavljanju izvan snage Direktive 2010/30/EU (SL L 198, 28.7.2017., str. 1).
               
               
                  
                     (3)
                  
                        Zatvaranje kruga – akcijski plan EU-a za kružno gospodarstvo COM(2015) 614 final, Bruxelles, 2.12.2015.
               
               
                  
                     (4)
                  
                        Delegirana uredba Komisije (EU) br. 1059/2010 od 28. rujna 2010. o dopuni Direktive 2010/30/EU Europskog parlamenta i Vijeća u pogledu označivanja energetske učinkovitosti kućanskih perilica posuđa (SL L 314, 30.11.2010., str. 1.).
               
               
                  
                     (5)
                  
                        Uredba Komisije (EZ) br. 1275/2008 od 17. prosinca 2008. o provedbi Direktive 2005/32/EZ Europskog parlamenta i Vijeća o uspostavi okvira za utvrđivanje zahtjeva za ekološki dizajn za uporabu električne energije u električnoj i elektroničkoj kućanskoj i uredskoj opremi u stanju pripravnosti ili isključenosti (SL L 339, 18.12.2008., str. 45.).
               
               
                  
                     (6)
                  
                        Direktiva 2014/35/EU Europskog parlamenta i Vijeća od 26. veljače 2014. o usklađivanju zakonodavstava država članica u odnosu na stavljanje na raspolaganje na tržištu električne opreme namijenjene za uporabu unutar određenih naponskih granica (SL L 96, 29.3.2014., str. 357.).
               
               
                  
                     (7)
                  
                        Direktiva 2014/53/EU Europskog parlamenta i Vijeća od 16. travnja 2014. o usklađivanju zakonodavstava država članica o stavljanju na raspolaganje radijske opreme na tržištu i stavljanju izvan snage Direktive 1999/5/EZ (SL L 153, 22.5.2014., str. 62.).
               
               
                  
                     (8)
                  
                        Direktiva 2014/30/EU Europskog parlamenta i Vijeća od 26. veljače 2014. o usklađivanju zakonodavstava država članica u odnosu na elektromagnetsku kompatibilnost (preinačena) (SL L 96, 29.3.2014., str. 79.).
               
               
                  
                     (9)
                  
                        Direktiva 2012/19/EU Europskog parlamenta i Vijeća od 4. srpnja 2012. o otpadnoj električnoj i elektroničkoj opremi (OEEO) (SL L 197, 24.7.2012., str. 38.).
               
               
                  
                     (10)
                  
                        Direktiva 2011/65/EU Europskog parlamenta i Vijeća od 8. lipnja 2011. o ograničenju uporabe određenih opasnih tvari u električnoj i elektroničkoj opremi (SL L 174, 1.7.2011., str. 88.).
               
               
                  
                     (11)
                  
                        Pripremna studija o ekološkom dizajnu i oznaci energetske učinkovitosti dostupna na: 
                  http://susproc.jrc.ec.europa.eu/Dishwashers/documents.html
               
               
                  
                     (12)
                  
                        
                  Kemna, R.B.J., Methodology for the Ecodesign of Energy-related Products (MEErP) – Part 2, VHK for the European Commission, 2011
                   (MEErP).
               
               
                  
                     (13)
                  
                        
                  https://ec.europa.eu/info/consultations/public-consultation-ecodesign-and-energy-labelling-refrigerators-dishwashers-washing-machines-televisions-computers-and-lamps_en
               
               
                  
                     (14)
                  
                        Ljestvica u rasponu od nevažno, donekle važno, važno, vrlo važno, ne znam ili nemam mišljenje i bez odgovora.
               
               
                  
                     (15)
                  
                        MSP-ovi < 250 zaposlenika
               
               
                  
                     (16)
                  
                        Raspon odgovora sadržavao je sljedeće moguće evaluacije: nevažno, donekle važno, važno, vrlo važno, ne znam ili nemam mišljenje i bez odgovora.
               
               
                  
                     (17)
                  
                        Roxanne van Giesen, Millie Elsen, Thijn van der Linden, Bram Bruisten, Tim Meeusen, Femke Maes, „Studija o razumijevanju potrošača koje se odnosi na nacrt oznaka energetske učinkovitosti za kućanske perilice rublja, kućanske perilice-sušilice rublja i kućanske perilice posuđa” (Study on consumer understanding of draft energy labels for household washing machines, household washer-dryers and household dishwashers), CentERdata., srpanj 2018., kako je naručila Europska komisija, pod brojem okvirnog ugovora ENER/C3/2015-631/04.
               
               
                  
                     (18)
                  
                        Uredba Komisije (EU) br. 1016/2010 od 10. studenoga 2010. o provedbi Direktive 2009/125/EZ Europskog parlamenta i Vijeća o zahtjevima za ekološki dizajn kućanskih perilica posuđa (SL L 293, 11.11.2010., str. 31.).
               
               
                  
                     (19)
                  
                        Registrirano pod referentnim brojem ARES (2018) 476416 i ARES (2018) 476380.
               
               
                  
                     (20)
                  
                        SL L 198, 28.7.2017., str. 1.
               
               
                  
                     (21)
                  
                        Delegirana uredba Komisije (EU) br. 1059/2010 od 28. rujna 2010. o dopuni Direktive 2010/30/EU Europskog parlamenta i Vijeća u pogledu označivanja energetske učinkovitosti kućanskih perilica posuđa (SL L 314, 30.11.2010., str. 1.).
               
               
                  
                     (22)
                  
                        Komunikacija Komisije. Plan rada za ekološki dizajn 2016. – 2019. (COM(2016) 773 final, Bruxelles, 30.11.2016.).
               
               
                  
                     (23)
                  
                        Direktiva 2009/125/EZ Europskog parlamenta i Vijeća od 21. listopada 2009. o uspostavi okvira za utvrđivanje zahtjeva za ekološki dizajn proizvoda koji koriste energiju (SL L 285, 31.10.2009., str. 10.).
               
               
                  
                     (24)
                  
                        SL L 293, 11.11.2010., str. 31.
               
               
                  
                     (25)
                  
                        Direktiva 2006/42/EZ Europskog parlamenta i Vijeća od 17. svibnja 2006. o strojevima (SL L 157, 9.6.2006., str. 24.).
               
               
                  
                     (26)
                  
                        Uredba (EU) br. 1025/2012 Europskog parlamenta i Vijeća od 25. listopada 2012. o europskoj normizaciji, o izmjeni direktiva Vijeća 89/686/EEZ i 93/15/EEZ i direktiva 94/9/EZ, 94/25/EZ, 95/16/EZ, 97/23/EZ, 98/34/EZ, 2004/22/EZ, 2007/23/EZ, 2009/23/EZ i 2009/105/EZ Europskog parlamenta i Vijeća te o stavljanju izvan snage Odluke Vijeća 87/95/EEZ i Odluke br. 1673/2006/EZ Europskog parlamenta i Vijeća (SL L 316, 14.11.2012., str. 12.).
               
               
                  
                     (27)
                  
                        Direktiva 2000/31/EZ Europskog parlamenta i Vijeća od 8. lipnja 2000. o određenim pravnim aspektima usluga informacijskog društva na unutarnjem tržištu, posebno elektroničke trgovine (Direktiva o elektroničkoj trgovini) (SL L 178, 17.7.2000., str. 1.).
               
               
                  
                     (28)
                  
                        Direktiva 2014/35/EU Europskog parlamenta i Vijeća od 26. veljače 2014. o usklađivanju zakonodavstava država članica u odnosu na stavljanje na raspolaganje na tržištu električne opreme namijenjene za uporabu unutar određenih naponskih granica (SL L 96, 29.3.2014., str. 357.).
               
               
                  
                     (29)
                  
                        Direktiva 2014/53/EU Europskog parlamenta i Vijeća od 16. travnja 2014. o usklađivanju zakonodavstava država članica o stavljanju na raspolaganje radijske opreme na tržištu i stavljanju izvan snage Direktive 1999/5/EZ (SL L 153, 22.5.2014., str. 62.).
               
            
      
    ---documentbreak--- 
      
         
         
            
               PRILOG I.
               Definicije koje se primjenjuju za priloge
            
            
               Primjenjuju se sljedeće definicije:
            
            
               (1)„indeks energetske učinkovitosti” (EEI) znači omjer potrošnje energije programa eko programa i potrošnje energije standardnog programa; 
            
            
               (2)„potrošnja energije eko programa” (EPEC) znači potrošnja energije kućanske perilice posuđa za eko program, izražena u kilovatsatima po ciklusu;
            
            
               (3)„potrošnja energije standardnog programa” (SPEC) znači referentna potrošnja energije kao funkcija nazivnog kapaciteta kućanske perilice posuđa, izražena u kilovatsatima po ciklusu; 
            
            
               (4)„program” znači slijed unaprijed zadanih radnji koje je dobavljač deklarirao kao prikladne za određene razine zaprljanosti ili vrste punjenja ili oboje;
            
            
               (5)„ciklus” znači cijeli postupak pranja, ispiranja i sušenja, određen odabranim programom, koji se sastoji od niza radnji do prestanka rada;
            
            
               (6)„QR kod” znači matrični crtični kod na oznaci energetske učinkovitosti modela proizvoda koji služi kao poveznica za informacije o tom modelu u javno dostupnom dijelu baze podataka o proizvodima;
            
            
               (7)„komplet posuđa” (ps) znači komplet stolnog pribora za jednu osobu, ne uključujući pribor za posluživanje;
            
            
               (8)„pribor za posluživanje” znači predmeti za pripremu i posluživanje hrane koji mogu uključivati lonce, zdjele za posluživanje, žlice, vilice i noževe za posluživanje te pladanj;
            
            
               (9)„nazivni kapacitet” znači najveći mogući broj kompleta posuđa zajedno s priborom za posluživanje koji se može oprati, isprati i osušiti u kućanskoj perilici posuđa u jednom ciklusu ako je napunjena u skladu s uputama dobavljača;
            
            
               (10)„potrošnja vode eko programa” (EPWC) znači potrošnja vode kućanske perilice posuđa za eko program, izražena u litrama po ciklusu;
            
            
               (11)„indeks učinkovitosti pranja” (IC) znači omjer učinkovitosti pranja kućanske perilice posuđa i učinkovitosti pranja referentne kućanske perilice posuđa;
            
            
               (12)„indeks učinkovitosti sušenja” (ID) znači omjer učinkovitosti sušenja kućanske perilice posuđa i učinkovitosti sušenja referentne kućanske perilice posuđa; 
            
            
               (13)„trajanje programa” (Tt) znači razdoblje koje započinje pokretanjem odabranog programa, isključujući bilo kakvu odgodu koju programira korisnik, do trenutka kad se aktivira indikator na kraju programa i korisnik ima pristup punjenju;
            
            
               (14)„eko” znači naziv programa kućanske perilice posuđa koji je proizvođač deklarirao kao prikladan za pranje normalno zaprljanog stolnog pribora, i na koji se odnose informacije na oznaci energetske učinkovitosti i na informacijskom listu proizvoda; 
            
            
               (15)„stanje isključenosti” znači stanje u kojem je kućanska perilica posuđa povezana s električnom mrežom, ali ne obavlja nikakvu funkciju; stanjem isključenosti smatra se i sljedeće: 
            
            
               (a)stanja u kojima je aktivan samo indikator stanja isključenosti;
            
            
               (b)stanja u kojima su aktivne isključivo funkcionalnosti namijenjene osiguravanju elektromagnetske kompatibilnosti u skladu s Direktivom 2014/30/EU Europskog parlamenta i Vijeća
                  1
               ;
            
         
         
            
               (16)„stanje pripravnosti” znači stanje u kojem je kućanska perilica posuđa povezana s električnom mrežom i pruža samo sljedeće funkcije koje mogu trajati neograničeno dugo: 
            
            
               (a)funkciju ponovne aktivacije ili funkciju ponovne aktivacije samo uz indikaciju da je funkcija ponovne aktivacije omogućena; i/ili
            
            
               (b)funkciju ponovne aktivacije putem povezanosti s mrežom; i/ili
            
            
               (c)prikaz informacije ili statusa; i/ili
            
            
               (d)funkciju otkrivanja za hitne mjere;
            
            
               (17)„mreža” znači komunikacijska infrastruktura koja se sastoji od topologije poveznica, arhitekture, komponenti, organizacijskih načela, komunikacijskih postupaka i komunikacijskih formata (protokola); 
            
            
               (18)„odgođeni početak rada” znači stanje u kojem je korisnik odabrao određenu odgodu pokretanja ciklusa odabranog programa;
            
            
               (19)„jamstvo” znači svaka obveza kojom se trgovac ili dobavljač obvezuju potrošaču:
            
            
               (a)vratiti plaćenu cijenu; ili
            
            
               (b)zamijeniti ili popraviti kućanske perilice posuđa ili postupati s njima, na bilo koji način, ako ne zadovoljavaju specifikacije navedene u izjavi o jamstvu ili u relevantnom reklamnom materijalu;
            
            
               (20)„sredstvo prikaza” znači svaki zaslon, uključujući zaslon na dodir, ili drugu vizualnu tehnologiju za prikaz internetskog sadržaja korisnicima;
            
            
               (21)„ugniježđeni prikaz” znači bilo koje vizualno sučelje za pristup slici ili nizu podataka klikom mišem, pomicanjem miša ili širenjem druge slike ili niza podataka na zaslonu na dodir; 
            
            
               (22)„zaslon na dodir” znači zaslon osjetljiv na dodir, poput onog tablet računala, tableta ili pametnog telefona; 
            
            
               (23)„alternativni tekst” znači tekst unesen kao alternativa određenoj grafici kako bi se informacije mogle prikazati u negrafičkom obliku ako uređaji za prikaz ne mogu prikazati tu grafiku ili kao pomoć za pristupačnost, na primjer kao ulazna informacija za aplikacije za sintezu glasa.
            
            
               PRILOG II.
            
            
               A. Razredi energetske učinkovitosti 
            
            
               Razred energetske učinkovitosti kućanske perilice posuđa utvrđuje se na temelju njezina indeksa energetske učinkovitosti (EEI), kako je utvrđeno u tablici 1.
            
            
               EEI kućanske perilice posuđa izračunava se u skladu s Prilogom IV.
            
            
               Tablica 1.
               Razredi energetske učinkovitosti
            
            
                     
                        Razred energetske učinkovitosti
                     
                  
                  
                     
                        Indeks energetske učinkovitosti
                     
                  
               
                     
                        A
                     
                  
                  
                     
                        EEI < 32
                     
                  
               
                     
                        B
                     
                  
                  
                     
                        32 ≤ EEI < 38
                     
                  
               
                     
                        C
                     
                  
                  
                     
                        38 ≤ EEI < 44
                     
                  
               
                     
                        D
                     
                  
                  
                     
                        44 ≤ EEI < 50
                     
                  
               
                     
                        E
                     
                  
                  
                     
                        50 ≤ EEI < 56
                     
                  
               
                     
                        F
                     
                  
                  
                     
                        56 ≤ EEI < 62
                     
                  
               
                     
                        G
                     
                  
                  
                     
                        EEI ≥ 62
                     
                  
               
         
            
               B. Razredi emisije buke koja se prenosi zrakom 
            
            
               Razred emisije buke koja se prenosi zrakom kućanske perilice posuđa utvrđuje se na temelju njezina indeksa emisija buke koja se prenosi zrakom, kako je utvrđeno u tablici 2. 
            
            
               Tablica 2.
               Razredi emisije buke koja se prenosi zrakom
            
            
                     
                        Razred emisije buke koja se prenosi zrakom
                     
                  
                  
                     
                        Buka (dB(A))
                     
                  
               
                     
                        A
                     
                  
                  
                     
                        n < 39
                     
                  
               
                     
                        B
                     
                  
                  
                     
                        39 ≤ n < 45
                     
                  
               
                     
                        C
                     
                  
                  
                     
                        45 ≤ n < 51
                     
                  
               
                     
                        D
                     
                  
                  
                     
                        51 ≤ n
                     
                  
               
               PRILOG III.
               Oznaka
            
            
               1.OZNAKA
            
            
               
                  
            
            
               
            
               Oznaka sadržava sljedeće informacije:
            
            
               I.QR kod;
            
            
               II.ime ili zaštitni znak dobavljača;
            
            
               III.identifikacijsku oznaku modela dobavljača; 
            
            
               IV.raspon razredâ energetske učinkovitosti od A do G; 
            
            
               V.razred energetske učinkovitosti utvrđen u skladu s točkom A Priloga II.;
            
            
               VI.potrošnju energije eko programa (EPEC) u kWh po 100 ciklusa, zaokruženu na najbliži cijeli broj;
            
            
               VII.nazivni kapacitet izražen u standardnim kompletima posuđa, za eko program;
            
            
               VIII.potrošnju vode eko programa (EPWC) u litrama po ciklusu, zaokruženu na jedno decimalno mjesto;
            
            
               IX.trajanje eko programa u h:min zaokruženo na najbližu cijelu minutu;
            
            
               X.emisije buke koja se prenosi zrakom izražene u dB(A) u odnosu na 1 pW i zaokružene na najbliži cijeli broj, te razred emisije buke koja se prenosi zrakom, utvrđen u skladu s točkom B Priloga II.;
            
            
               XI.broj ove Uredbe, tj. „2019/XXX”  [OP – unijeti broj ove Uredbe u ovu točku i u donji desni kut oznake].
            
         
         
            
               
            
               2.IZGLED OZNAKE
            
            
               Izgled oznake prikazan je na slici u nastavku.
            
            
               
                  
            
            
               Pritom:
            
            
               (a)oznaka mora biti najmanje 96 mm široka i 192 mm visoka. Ako se oznaka tiska u većem formatu, njezin sadržaj svejedno mora ostati proporcionalan prethodno navedenim specifikacijama;
            
            
               (b)pozadina oznake je 100 % bijela;
            
            
               (c)fontovi su Verdana i Calibri;
            
            
               (d)dimenzije i specifikacije elemenata koji su sastavni dio oznake opisane su u izgledu oznake za kućanske perilice posuđa;
            
            
               (e)boje su CMYK – cijan, magenta, žuta i crna, kao u sljedećem primjeru: 0,70,100,0: 0 % cijan, 70 % magenta, 100 % žuta, 0 % crna;
            
            
               (f)oznaka mora ispunjavati sve sljedeće zahtjeve (brojke se odnose na prethodnu sliku): 
            
            
               boje logotipa EU-a su:
            
            
               –pozadina: 100,80,0,0,
            
            
               –zvijezde: 0,0,100,0;
            
            
               boja logotipa energije je: 100,80,0,0;
            
            
               QR kod je 100 % crne boje;
            
            
               ime dobavljača je 100 % crne boje, fonta Verdana podebljanog i veličine 9 pt;
            
            
               identifikacijska oznaka modela je 100 % crne boje, fonta Verdana uobičajene debljine i veličine 9 pt;
            
            
               ljestvica od A do G je sljedeća:
            
            
               –slova ljestvice energetske učinkovitosti su 100 % bijele boje, fonta Calibri podebljanog i veličine 19 pt; slova su centrirana na osi 4,5 mm od lijeve strane strelica;
            
         
         
            
               –boje strelica na ljestvici od A do G su sljedeće:
            
            
               ·razred A: 100,0,100,0,
            
            
               ·razred B: 70,0,100,0,
            
            
               ·razred C: 30,0,100,0,
            
            
               ·razred D: 0,0,100,0,
            
            
               ·razred E: 0,30,100,0,
            
            
               ·razred F: 0,70,100,0,
            
            
               ·razred G: 0,100,100,0;
            
            
               debljina unutarnje razdjelne crte je 0,5 pt, a boja 100 % crna;
            
            
               slovo razreda energetske učinkovitosti je 100 % bijele boje, fonta Calibri podebljanog i veličine 33 pt. Strelica razreda energetske učinkovitosti i odgovarajuća strelica ljestvice od A do G postavljene su tako da su njihovi vrhovi poravnani. Slovo u strelici razreda energetske učinkovitosti postavljeno je u središte pravokutnog dijela strelice koja je 100 % crne boje;
            
            
               vrijednost potrošnje energije eko programa po 100 ciklusa je u fontu Verdana podebljanog i veličine 28 pt; „kWh” je u fontu Verdana uobičajene debljine i veličine 18 pt; broj „100” u piktogramu koji predstavlja 100 ciklusa je u fontu Verdana uobičajene debljine i veličine 14 pt. Vrijednost i jedinica su centrirane i 100 % crne boje;
            
            
               piktogrami su prikazani kao u izgledu oznake te na sljedeći način:
            
            
               –debljina linija piktograma je 1,2 pt, a one i tekst (brojevi i jedinice) su 100 % crne boje,
            
            
               –tekst ispod piktograma je u fontu Verdana podebljanom i veličine 16 pt, pri čemu je jedinica u fontu Verdana uobičajene debljine i veličine 12 pt te su centrirani ispod piktograma,
            
            
               –piktogram emisije buke koja se prenosi zrakom: broj decibela u zvučniku je u fontu Verdana podebljanom i veličine 12 pt, pri čemu je jedinica „dB” u fontu Verdana uobičajene debljine i veličine 9 pt; raspon razredâ buke (od A do D) centriran je ispod piktograma, slovo koje se odnosi na razred buke je u fontu Verdana podebljanom i veličine 16 pt, a druga slova razredâ buke su u fontu Verdana uobičajene debljine i veličine 10 pt;
            
            
               broj uredbe je 100 % crne boje, u fontu Verdana uobičajene debljine i veličine 6 pt.
            
            
               PRILOG IV.
               Metode mjerenja i izračuni
            
            
               Za potrebe sukladnosti i provjere sukladnosti sa zahtjevima iz ove Uredbe, mjerenja i izračuni izvode se na temelju usklađenih normi čiji su referentni brojevi u tu svrhu objavljeni u Službenom listu Europske unije ili na temelju drugih pouzdanih, točnih i ponovljivih metoda kojima se uzimaju u obzir općepriznate najsuvremenije metode te u skladu sa sljedećim odredbama.
            
            
               Potrebno je izmjeriti potrošnju energije, EEI, potrošnju vode, trajanje programa, učinkovitost pranja i sušenja te emisije buke koja se prenosi zrakom modela kućanske perilice posuđa i/ili ih izračunati pri upotrebi eko programa kućanske perilice posuđa napunjene prema nazivnom kapacitetu. Potrošnja energije, potrošnja vode, trajanje programa te učinkovitost pranja i sušenja mjere se istodobno.
            
            
               EPWC izražava se u litrama po ciklusu i zaokružuje na jedno decimalno mjesto.
            
         
         
            
               Trajanje eko programa (Tt) izražava se u satima i minutama te zaokružuje na najbližu cijelu minutu.
            
            
               Emisije buke koja se prenosi zrakom mjere se u dB(A) u odnosu na 1 pW i zaokružuju se na najbliži cijeli broj.
            
            
               1.INDEKS ENERGETSKE UČINKOVITOSTI
            
            
               Za izračun EEI-ja određenog modela kućanske perilice posuđa uspoređuje se EPEC kućanske perilice posuđa s njezinim SPEC-om.
            
            
               (a)EEI se izračunava prema sljedećoj formuli i zaokružuje na jedno decimalno mjesto:
            
            
               EEI = (EPEC/SPEC) × 100
            
            
               pri čemu:
            
            
               EPEC je potrošnja energije eko programa kućanske perilice posuđa izmjerena u kWh/ciklus i zaokružena na tri decimalna mjesta;
            
            
               SPEC je potrošnja energije standardnog programa kućanske perilice posuđa;
            
            
               (b)SPEC se izračunava u kWh/ciklus i zaokružuje na tri decimalna mjesta kako slijedi:
            
            
               (1)za kućanske perilice posuđa nazivnog kapaciteta ps ≥ 10 i širine > 50 cm:
            
            
               SPEC = 0,025 × ps + 1,350
            
            
               (2)za kućanske perilice posuđa nazivnog kapaciteta ps ≤ 9 i širine ≤ 50 cm:
            
            
               SPEC = 0,090 × ps + 0,450
            
            
               pri čemu je ps broj kompleta posuđa.
            
            
               2.INDEKS UČINKOVITOSTI PRANJA
            
            
               Za izračun indeksa učinkovitosti pranja (IC) modela kućanske perilice posuđa, učinkovitost pranja eko programa uspoređuje se s učinkovitošću pranja referentne perilice posuđa. 
            
            
               IC izračunava se prema sljedećoj formuli i zaokružuje na dva decimalna mjesta: 
            
            
               IC = exp (ln IC)
            
            
               i
            
         
         
            
               ln IC = (1/n) × Σni=1 ln (CT,i/CR,i)
            
            
               pri čemu:
            
            
               CT,i je učinkovitost pranja eko programa kućanske perilice posuđa koja se ispituje u jednom ispitnom ciklusu (i), zaokružena na dva decimalna mjesta;
            
            
               CR,i je učinkovitost pranja referentne kućanske perilice posuđa u jednom ispitnom ciklusu (i), zaokružena na dva decimalna mjesta;
            
            
               n je broj ispitnih ciklusa.
            
            
               3.INDEKS UČINKOVITOSTI SUŠENJA
            
            
               Za izračun indeksa učinkovitosti sušenja (ID) modela kućanske perilice posuđa, učinkovitost sušenja eko programa uspoređuje se s učinkovitošću sušenja referentne perilice posuđa.
            
            
               ID izračunava se prema sljedećoj formuli i zaokružuje na dva decimalna mjesta:
            
            
               ID = exp (ln ID)
                  i
            
            
               ln ID = (1/n) × Σni=1 ln(ID,i)
            
            
               pri čemu:
            
            
               ID,i je indeks učinkovitosti sušenja eko programa kućanske perilice posuđa koja se ispituje u jednom ispitnom ciklusu (i); 
            
            
               n je broj kombiniranih ispitnih ciklusa pranja i sušenja.
            
            
               ID,i izračunava se prema sljedećoj formuli i zaokružuje na dva decimalna mjesta:
            
            
               ln ID,i = ln (DT,i/DR,t)
            
            
               pri čemu:
            
            
               DT,i je prosječni rezultat učinkovitosti sušenja eko programa kućanske perilice posuđa koja se ispituje u jednom ispitnom ciklusu (i), zaokružena na dva decimalna mjesta;
            
            
               DR,t je ciljni rezultat sušenja referentne perilice posuđa, zaokružen na dva decimalna mjesta.
            
            
               4.NAČINI RADA S NISKOM POTROŠNJOM ENERGIJE
            
            
               Provode se mjerenja potrošnje energije u stanju isključenosti (Po), stanju pripravnosti (Psm) i, prema potrebi, odgođenom početku rada (Pds). Izmjerene se vrijednosti izražavaju u W i zaokružuju na dva decimalna mjesta.
            
         
         
            
               Tijekom mjerenja potrošnje energije u načinima rada s niskom potrošnjom energije provjerava se i bilježi sljedeće:
            
            
               –
                     prikazuju li se informacije na zaslonu,
            
            
               –
                     aktivira li se mrežna veza.
            
            
               PRILOG V.
               Informacijski list proizvoda
            
            
               Informativni dio informacijskog lista proizvoda za kućanske perilice posuđa, u skladu s člankom 3. točkom 1. podtočkom (b), unosi dobavljač u bazu podataka o proizvodima prema tablici 3. 
            
            
               U priručniku za korisnike ili drugoj dokumentaciji dostavljenoj uz proizvod jasno se navodi poveznica na model u bazi podataka kao jedinstveni lokator resursa (URL) koji je čitljiv ljudima ili kao QR kod ili navođenjem broja registracije proizvoda.
            
            
               Tablica 3.
                  Sadržaj, redoslijed i oblik informacijskog lista proizvoda
            
            
                     
                        Ime ili zaštitni znak dobavljača: 
                     
                  
               
                     
                        Adresa dobavljačab:
                     
                  
               
                     
                        Identifikacijska oznaka modela: 
                     
                  
               
                     
                        Opći parametri proizvoda:
                     
                  
               
                     
                        Parametar
                     
                  
                  
                     
                        Vrijednost
                     
                  
                  
                     
                        Parametar
                     
                  
                  
                     
                        Vrijednost
                     
                  
               
                     
                        Nazivni kapaciteta (ps)
                     
                  
                  
                     
                        x
                     
                  
                  
                     
                        Dimenzije u centimetrima
                     
                  
                  
                     
                        Visina
                     
                  
                  
                     
                        x
                     
                  
               
                     
                  
                  
                     
                  
                  
                     
                  
                  
                     
                        Širina
                     
                  
                  
                     
                        x
                     
                  
               
                     
                  
                  
                     
                  
                  
                     
                  
                  
                     
                        Dubina
                     
                  
                  
                     
                        x
                     
                  
               
                     
                        EEIa
                     
                  
                  
                     
                        x,x
                     
                  
                  
                     
                        Razred energetske učinkovitostia
                     
                  
                  
                     
                        [A/B/C/D/E/F/G]c
                     
                  
               
                     
                        Indeks učinkovitosti pranjaa
                     
                  
                  
                     
                        x,xx
                     
                  
                  
                     
                        Indeks učinkovitosti sušenjaa
                     
                  
                  
                     
                        x,xx
                     
                  
               
                     
                        Potrošnja energije u kWh [po ciklusu], na temelju eko programa uz upotrebu hladne vode. Stvarna potrošnja energije ovisit će o tome kako se uređaj upotrebljava.
                     
                  
                  
                     
                        x,xxx
                     
                  
                  
                     
                        Potrošnja vode u litrama [po ciklusu], na temelju eko programa. Stvarna potrošnja vode ovisit će o tome kako se uređaj upotrebljava i o tvrdoći vode.
                     
                  
                  
                     
                        x,x
                     
                  
               
                     
                        Trajanje programaa (h:min)
                     
                  
                  
                     
                        x:xx
                     
                  
                  
                     
                        Vrsta
                     
                  
                  
                     
                        [ugradbeni/ samostojeći]
                     
                  
               
                     
                        Emisije buke koja se prenosi zrakoma (dB(A) re 1 pW)
                     
                  
                  
                     
                        x
                     
                  
                  
                     
                        Razred emisije buke koja se prenosi zrakoma 
                     
                  
                  
                     
                        [A/B/C/D]c
                     
                  
               
                     
                        Stanje isključenosti (W)
                     
                  
                  
                     
                        x,xx
                     
                  
                  
                     
                        Stanje pripravnosti (W)
                     
                  
                  
                     
                        x,xx
                     
                  
               
                     
                        Odgođeni početak rada (W) (ako je primjenjivo)
                     
                  
                  
                     
                        x,xx
                     
                  
                  
                     
                        Umreženi odgođeni početak rada (W) (ako je primjenjivo)
                     
                  
                  
                     
                        x,xx
                     
                  
               
                     
                        Minimalno trajanje jamstva koje nudi dobavljačb:
                     
                  
               
                     
                        Dodatne informacije:
                     
                  
               
                     
                        Poveznica na internetsku stranicu dobavljača koja sadržava informacije navedene u točki 6. Priloga II. Uredbi Komisije (EU) 2019/XXX
                           2
                         [OP – upisati broj Uredbe C(2019) 2123]b: 
                     
                  
               
                     
                        a Za eko program.
                     
                     
                        bIzmjene tih stavki ne smatraju se relevantnima za potrebe članka 4. stavka 4. Uredbe (EU) 2017/1369.
                     
                     
                        c Ako baza podataka o proizvodima automatski generira sadržaj ove ćelije, dobavljač ne unosi te podatke.
                     
                  
               
               PRILOG VI.
               Tehnička dokumentacija
            
            
               1.Tehnička dokumentacija iz članka 3. točke 1. podtočke (d) sadržava:
            
            
               (a)informacije kako su utvrđene u Prilogu V.;
            
            
               (b)informacije kako su utvrđene u tablici 4.; te se vrijednosti smatraju deklariranim vrijednostima za potrebe postupka provjere u Prilogu IX.;
            
            
                     
                        Tablica 4.
                        Informacije koje se uvrštavaju u tehničku dokumentaciju
                     
                  
               
                     
                  
               
                     
                        PARAMETAR
                     
                  
                  
                     
                        JEDINICA
                     
                  
                  
                     
                        VRIJEDNOST
                     
                  
               
                     
                        Potrošnja energije eko programa (EPEC) zaokružena na tri decimalna mjesta
                     
                  
                  
                     
                        kWh/ciklus
                     
                  
                  
                     
                        X,XXX
                     
                  
               
                     
                        Potrošnja energije standardnog programa (EPEC) zaokružena na tri decimalna mjesta
                     
                  
                  
                     
                        kWh/ciklus
                     
                  
                  
                     
                        X,XXX
                     
                  
               
                     
                        Indeks energetske učinkovitosti (EEI)
                     
                  
                  
                     
                        —
                     
                  
                  
                     
                        X,X
                     
                  
               
                     
                        Potrošnja vode eko programa (EPWC) zaokružena na jedno decimalno mjesto
                     
                  
                  
                     
                        l/ciklus
                     
                  
                  
                     
                        X,X
                     
                  
               
                     
                        Indeks učinkovitosti pranja (IC)
                     
                  
                  
                     
                        –
                     
                  
                  
                     
                        X,XX
                     
                  
               
                     
                        Indeks učinkovitosti sušenja (ID)
                     
                  
                  
                     
                        –
                     
                  
                  
                     
                        X,XX
                     
                  
               
                     
                        Trajanje eko programa (Tt) zaokruženo na najbližu cijelu minutu
                     
                  
                  
                     
                        h:min
                     
                  
                  
                     
                        X:XX
                     
                  
               
                     
                        Potrošnja energije u stanju isključenosti (Po) zaokružena na dva decimalna mjesta
                     
                  
                  
                     
                        W
                     
                  
                  
                     
                        X,XX
                     
                  
               
                     
                        Potrošnja energije u stanju pripravnosti (Psm) zaokružena na dva decimalna mjesta
                     
                  
                  
                     
                        W
                     
                  
                  
                     
                        X,XX
                     
                  
               
                     
                        Uključuje li stanje pripravnosti prikaz informacija?
                     
                  
                  
                     
                        —
                     
                  
                  
                     
                        Da/Ne
                     
                  
               
                     
                        Potrošnja energije u stanju pripravnosti (Psm) u umreženom stanju pripravnosti (ako je primjenjivo) zaokružena na dva decimalna mjesta
                     
                  
                  
                     
                        W
                     
                  
                  
                     
                        X,XX
                     
                  
               
                     
                        Potrošnja energije u odgođenom početku rada (Pds) (ako je primjenjivo) zaokružena na dva decimalna mjesta 
                     
                  
                  
                     
                        W
                     
                  
                  
                     
                        X,XX
                     
                  
               
                     
                        Emisije buke koja se prenosi zrakom 
                     
                  
                  
                     
                        dB(A) re 1 pW
                     
                  
                  
                     
                        X
                     
                  
               
               (c)prema potrebi, upućivanja na primijenjene usklađene norme;
            
            
               (d)prema potrebi, druge upotrijebljene tehničke norme i specifikacije;
            
            
               (e)izračune i rezultate izračunâ provedenih u skladu s Prilogom IV.;
            
            
               (f)popis svih ekvivalentnih modela, uključujući identifikacijsku oznaku modela.
            
            
               2.Ako su informacije uvrštene u tehničku dokumentaciju za određeni model kućanske perilice posuđa dobivene jednom od sljedećih metoda ili objema:
            
            
               ·od modela koji ima iste tehničke karakteristike relevantne za tehničke informacije koje treba pružiti, ali ga je proizveo drugi dobavljač,
            
         
         
            
               ·izračunom na temelju dizajna ili ekstrapolacije povezanih s drugim modelom istog ili drugog dobavljača, 
            
            
               tehnička dokumentacija uključuje pojedinosti takvog izračuna, procjenu koju su dobavljači proveli kako bi provjerili točnost izračuna i, prema potrebi, izjavu o identičnosti modela različitih dobavljača. 
            
            
               PRILOG VII.
               Informacije koje se navode u vizualnim oglasima, u tehničkim promidžbenim materijalima, pri prodaji na daljinu i u telemarketingu, osim pri prodaji na daljinu putem interneta
            
            
               1.U vizualnim oglasima, za potrebe osiguravanja usklađenosti sa zahtjevima iz članka 3. točke 1. podtočke (e) i članka 4. točke (c), energetski razred i raspon raspoloživih razreda učinkovitosti na oznaci prikazuju se kako je navedeno u točki 4. ovog Priloga.
            
            
               2.U tehničkim promidžbenim materijalima, za potrebe osiguravanja usklađenosti sa zahtjevima iz članka 3. točke 1. podtočke (f) i članka 4. točke (d), razred energetske učinkovitosti i raspon raspoloživih razreda energetske učinkovitosti na oznaci prikazuju se kako je navedeno u točki 4. ovog Priloga.
            
            
               3.Pri svakoj prodaji na daljinu u papirnatom obliku moraju se navesti razred energetske učinkovitosti i raspon raspoloživih razreda energetske učinkovitosti na oznaci kako je navedeno u točki 4. ovog Priloga.
            
            
               4.Razred energetske učinkovitosti i raspon razredâ energetske učinkovitosti prikazuju se kako se može vidjeti na slici 1.: 
            
            
               (a)strelicom koja sadržava slovo razreda energetske učinkovitosti u 100 % bijeloj boji i fontu Calibri, podebljanom te veličine barem jednake veličini cijene ako je cijena prikazana; 
            
            
               (b)bojom strelice koja odgovara boji razreda energetske učinkovitosti;
            
            
               (c)rasponom raspoloživih razreda energetske učinkovitosti u 100 % crnoj boji; i
            
            
               (d)strelica mora biti dovoljno velika da se može jasno vidjeti i pročitati. Slovo strelice razreda energetske učinkovitosti mora biti u središtu pravokutnog dijela strelice, s obrubom debljine 0,5 pt u 100 % crnoj boji oko strelice i slova razreda energetske učinkovitosti.
            
            
               Odstupajući od navedenog, ako se vizualni oglas, tehnički promidžbeni materijal ili materijal za potrebe prodaje na daljinu u papirnatom obliku tiska monokromatski, boja strelice može biti monokromatska na tom vizualnom oglasu, tehničkom promidžbenom materijalu ili materijalu za potrebe prodaje na daljinu u papirnatom obliku.
            
            
               
                  
            
            
               Slika 1: Lijeva/desna monokromatska strelica/strelica u boji, s navedenim rasponom razredâ energetske učinkovitosti
            
            
               5.Pri prodaji na daljinu u obliku telemarketinga korisnik mora biti obaviješten o razredu energetske učinkovitosti proizvoda i o rasponu razreda energetske učinkovitosti koji su dostupni na oznaci te o tome da može pristupiti oznaci i informacijskom listu proizvoda na internetskoj stranici baze podataka o proizvodima ili zatražiti tiskani primjerak.
            
            
               6.U svim situacijama navedenima u točkama od 1. do 3. i točki 5. korisnik mora biti u mogućnosti na zahtjev dobiti tiskani primjerak oznake i informacijskog lista proizvoda. 
            
            
               PRILOG VIII.
               Informacije koje se navode pri prodaji na daljinu putem interneta
            
            
               1.Elektronička oznaka koju dobavljači stavljaju na raspolaganje u skladu s člankom 3. točkom 1. podtočkom (g) prikazuje se na sredstvu prikaza u blizini cijene proizvoda. Oznaka mora biti dovoljno velika da se može jasno vidjeti i pročitati te njezina veličina mora biti razmjerna veličini navedenoj u točki 2. Priloga III. Može biti prikazana ugniježđenim prikazom, a u tom slučaju slika za pristup oznaci mora biti usklađena sa specifikacijama utvrđenima u točki 2. ovog Priloga. Ako se primjenjuje ugniježđeni prikaz, oznaka se prikazuje prvim klikom mišem, pomicanjem miša ili širenjem slike na zaslonu na dodir.
            
            
               2.Za sliku koja se upotrebljava za pristup oznaci kod ugniježđenog prikaza, kako je prikazano na slici 2. vrijedi sljedeće:
            
            
               (a)strelica je u boji razreda energetske učinkovitosti proizvoda na oznaci;
            
         
         
            
               (b)na strelici se navodi razred energetske učinkovitosti proizvoda u 100 % bijeloj boji u fontu Calibri, podebljanom i veličine koja je jednaka veličini slova kojima je navedena cijena; 
            
            
               (c)raspon raspoloživih razreda energetske učinkovitosti je u 100 % crnoj boji; i
            
            
               (d)mora biti postavljena na jedan od sljedeća dva načina i veličine takve da je strelica jasno vidljiva i čitljiva. Slovo strelice razreda energetske učinkovitosti mora biti u središtu pravokutnog dijela strelice, s vidljivim obrubom u 100 % crnoj boji oko strelice i slova razreda energetske učinkovitosti.
            
            
               
                  
            
            
               Slika 2. Lijeva/desna strelica u boji, s navedenim rasponom razredâ energetske učinkovitosti
            
            
               3.U slučaju ugniježđenog prikaza, redoslijed prikaza oznaka je sljedeći:
            
            
               (a)slika iz točke 2. ovog Priloga prikazuje se na sredstvu prikaza u blizini cijene proizvoda;
            
            
               (b)slika je povezana s oznakom iz Priloga III.;
            
            
               (c)oznaka se prikazuje nakon klika mišem, pomicanja miša ili širenja slike na zaslonu na dodir;
            
            
               (d)oznaka se prikazuje na skočnom prozoru, u novoj kartici, na novoj stranici ili umetnutim prikazom na zaslonu; 
            
            
               (e)za uvećavanje oznake na zaslonima na dodir primjenjuju se načini koji vrijede za uređaje za uvećavanje dodirom;
            
            
               (f)oznaka se prestaje prikazivati pomoću opcije „zatvori” ili drugog standardnog načina zatvaranja; 
            
            
               (g)u tekstu, koji je alternativa grafičkom prikazu i koji se prikazuje u slučaju neuspjelog prikaza oznake, navodi se razred energetske učinkovitosti proizvoda, a veličina fonta jednaka je veličini fonta u kojem je navedena cijena.
            
            
               4.Elektronički informacijski list proizvoda koji dobavljači stavljaju na raspolaganje u skladu s člankom 3. točkom 1. podtočkom (h) prikazuje se na sredstvu prikaza u blizini cijene proizvoda. Mora biti dovoljno velik da se može jasno vidjeti i pročitati. Informacijski list proizvoda može se prikazati upotrebom ugniježđenog prikaza ili upućivanjem na bazu podataka o proizvodu i u tom se slučaju na poveznici koja se upotrebljava za pristup informacijskom listu proizvoda jasno i čitljivo navodi „Informacijski list proizvoda”. Ako se upotrebljava ugniježđeni prikaz, informacijski list proizvoda pojavljuje se prvim klikom mišem na poveznicu, pomicanjem miša preko nje ili širenjem te poveznice na zaslonu na dodir.
            
            
               PRILOG IX.
               Postupak provjere za potrebe nadzora tržišta
            
            
               Dopuštena odstupanja pri provjeri utvrđena u ovom Prilogu odnose se samo na provjeru izmjerenih parametara koju provode tijela države članice i dobavljač ih ne smije upotrebljavati kao dopušteno odstupanje za utvrđivanje vrijednosti u tehničkoj dokumentaciji. Vrijednosti i razredi na oznaci ili informacijskom listu proizvoda ne smiju biti povoljniji za dobavljača od vrijednosti navedenih u tehničkoj dokumentaciji. 
            
            
               Ako je model projektiran tako da može detektirati kad je podvrgnut ispitivanju (npr. prepoznavanjem ispitnih uvjeta ili ciklusa) pa reagirati automatskim mijenjanjem svojeg rada tijekom ispitivanja kako bi postigao povoljnije vrijednosti za bilo koji od parametara utvrđenih u ovoj Uredbi ili deklariranih u tehničkoj dokumentaciji ili bilo kojoj priloženoj dokumentaciji, ni model ni ekvivalentni modeli ne smatraju se sukladnima.
            
            
               Pri provjeri sukladnosti modela proizvoda sa zahtjevima utvrđenima u ovoj Uredbi, tijela država članica primjenjuju sljedeći postupak: 
            
            
               (1)tijela države članice provjeravaju samo jednu jedinicu modela; 
            
            
               (2)smatra se da je model u skladu s primjenjivim zahtjevom: 
            
         
         
            
               (a)ako vrijednosti navedene u tehničkoj dokumentaciji u skladu s člankom 3. stavkom 3. Uredbe (EU) 2017/1369 (deklarirane vrijednosti) i, prema potrebi, vrijednosti upotrijebljene za izračun tih vrijednosti nisu povoljnije za dobavljača od odgovarajućih vrijednosti navedenih u izvješćima o ispitivanju; i 
            
            
               (b)ako vrijednosti navedene na oznaci i informacijskom listu proizvoda nisu povoljnije za dobavljača od deklariranih vrijednosti i navedeni razred energetske učinkovitosti te razred emisije buke koja se prenosi zrakom nisu povoljniji za dobavljača od razreda utvrđenog na temelju prijavljenih vrijednosti; i 
            
            
               (c)ako tijela države članice tijekom ispitivanja jedinice modela utvrde da su utvrđene vrijednosti (vrijednosti relevantnih parametara izmjerene u ispitivanju i vrijednosti izračunane na temelju tih mjerenja) u skladu s odgovarajućim dopuštenim odstupanjima pri provjeri iz tablice 5.; 
            
            
               (3)ako se ne postignu rezultati iz točke 2. podtočke (a) ili (b), smatra se da ni model ni ekvivalentni modeli nisu u skladu s ovom Uredbom; 
            
            
               (4)ako se ne postigne rezultat iz točke 2. podtočke (c), tijela države članice odabiru tri dodatne jedinice istog modela za ispitivanje. Alternativno, tri dodatne izabrane jedinice mogu pripadati jednom modelu ili više ekvivalentnih modela; 
            
            
               (5)smatra se da je model u skladu s primjenjivim zahtjevima ako je, za te tri jedinice, aritmetička sredina utvrđenih vrijednosti u skladu s odgovarajućim dopuštenim odstupanjima iz tablice 5.; 
            
            
               (6)ako se ne postigne rezultat iz točke 5., smatra se da ni model ni ekvivalentni modeli nisu u skladu s ovom Uredbom; 
            
            
               (7)nakon donošenja odluke o nesukladnosti modela u skladu s točkama 3. i 6., tijela države članice odmah dostavljaju sve relevantne informacije tijelima drugih država članica i Komisiji.
            
            
               Tijela države članice primjenjuju metode mjerenja i izračuna utvrđene u Prilogu IV. 
            
            
               Tijela države članice primjenjuju isključivo dopuštena odstupanja pri provjeri utvrđena u tablici 5., a na zahtjeve iz ovog Priloga primjenjuju isključivo postupak opisan u točkama od 1. do 7. Za parametre iz tablice 5. ne smiju se primjenjivati nikakva druga dopuštena odstupanja, poput onih navedenih u usklađenim normama ili bilo kojoj drugoj metodi mjerenja.
            
            
               Tablica 5. — Dopuštena odstupanja pri provjeri
            
            
                     
                        Parametar
                     
                  
                  
                     
                        Dopuštena odstupanja pri provjeri
                     
                  
               
                     
                        Potrošnja energije ekološkog programa (EPEC)
                     
                  
                  
                     
                        Utvrđena vrijednost* ne smije premašiti deklariranu vrijednost EPEC-a za više od 5 %. 
                     
                  
               
                     
                        Potrošnja vode ekološkog programa (EPWC)
                     
                  
                  
                     
                        Utvrđena vrijednost* ne smije premašiti deklariranu vrijednost EPWC-a za više od 5 %. 
                     
                  
               
                     
                        Indeks učinkovitosti pranja (IC)
                     
                  
                  
                     
                        Utvrđena vrijednost* ne smije biti niža od deklarirane vrijednosti IC za više od 14 %.
                     
                  
               
                     
                        Indeks učinkovitosti sušenja (ID)
                     
                  
                  
                     
                        Utvrđena vrijednost* ne smije biti niža od deklarirane vrijednosti ID za više od 12 %.
                     
                  
               
                     
                        Trajanje programa (Tt)
                     
                  
                  
                     
                        Utvrđena vrijednost* ne smije premašiti deklarirane vrijednosti Tt za više od 5 % ili 10 minuta, ovisno o tome što je dulje.
                     
                  
               
                     
                        Potrošnja energije u stanju isključenosti (Po)
                     
                  
                  
                     
                        Utvrđena vrijednost* potrošnje energije Po ne smije premašiti deklariranu vrijednost za više od 0,10 W.
                     
                  
               
                     
                        Potrošnja energije u stanju pripravnosti (Psm)
                     
                  
                  
                     
                        Utvrđena vrijednost* potrošnje električne energije Psm ne smije premašiti deklariranu vrijednost za više od 10 % ako je deklarirana vrijednost veća od 1,00 W, ili za više od 0,10 W ako je deklarirana vrijednost manja od ili jednaka 1,00 W.
                     
                  
               
                     
                        Potrošnja energije u odgođenom početku rada (Pds)
                     
                  
                  
                     
                        Utvrđena vrijednost potrošnje električne energije Pds ne smije premašiti deklariranu vrijednost za više od 10 % ako je deklarirana vrijednost veća od 1,00 W, ili za više od 0,10 W ako je deklarirana vrijednost manja od ili jednaka 1,00 W.
                     
                  
               
                     
                        Emisije buke koja se prenosi zrakom
                     
                  
                  
                     
                        Utvrđena vrijednost* ne smije premašiti deklariranu vrijednost za više od 2 dB(A) re 1pW.
                     
                  
               
               * U slučaju da se ispituju tri dodatne jedinice kako je propisano u točki 4., utvrđena vrijednost znači aritmetički prosjek vrijednosti izračunanih za te tri dodatne jedinice.
            
         
         
            
                  
                     (1)
                  
                        Direktiva 2014/30/EU Europskog parlamenta i Vijeća od 26. veljače 2014. o usklađivanju zakonodavstava država članica u odnosu na elektromagnetsku kompatibilnost (SL L 96, 29.3.2014., str. 79.).
               
               
                  
                     (2)
                  
                        Uredba Komisije (EU) 2019/ XXX [OP – upisati puno upućivanje na SL L za Uredbu C(2019) 2123].